Beta 20. januara 2021. 19:15\nNovi američki predsednik Džozef Bajden izjavio je po stupanju na dužnost da je demokratija preovladala u zemlji pogodjenoj pandemijom korona virusa i nedavnim nemirima u Vašingtonu koji su rezultirali upadom u Kongres SAD.\nBajden, u prvom obraćanju u svojstvu 46. predsednika SAD, pozvao je Amerikance da prevazidju podele i dodao da njegovo stupanje na dužnost obeležava dan „istorije i nade“, prenosi Asošiejted pres.\n„Bez jedinstva, nema mira“, rekao je Bajden na ceremoniji inauguracije.\nNaveo je da su SAD „ponovo naučile da je demokratija dragocena“.\n„San pravde za sve više neće biti odlagan“, dodao je Bajden.\nObećao je da će biti iskren prema zemlji koja se suočava s teškoćama, navodeći da lideri imaju obavezu „da brane istinu i da poraze laži“.\nPozvao je i one koji nisu glasali za njega da mu daju šansu.\nKao što je često obećavao tokom kampanje, Bajden je ponovio da će biti „predsednik svim Amerikancima“ i da će se „podjednako žestoko boriti“ za one koji ga nisu podržali kao i za one koji jesu.\n„Moramo da okončamo ovaj necivilni rat crvenih (republikanci) i plavih (demokrate)“, rekao je Bajden.\nOn je zahvalio prethodnicima iz obe stranke koji su došli na inauguraciju.\nNa inauguraciji su, izmedju ostalih, tri bivša američka predsednika sa suprugama, demokrate Barak i Mišel Obama i Bil i Hilari Klinton i republikanci Džordž i Lora Buš.\nOdlazeći republikanski potpredsednik SAD Majk Pens došao je na Kapitol, ali to nije učinio njegov dosadašnji šef, Bajdenov prethodnik Donald Tramp, posatvši prvi odlazeći predsednik SAD od 1869. godine koji nije došao na inauguraciju naslednika.\nCeremonija inauguracije održava se uz najopsežnije mere bezbednosti preduzete zbog upada Trampovih pristalica u Kongres SAD 6. januara.


Naslovna Info Svet Spektakl u Moskvi: Vučić pored Putina na paradi na Crvenom trgu\nMOSKVA: Na Crvenom trgu u Moskvi održava se velika vojna parada povodom Dana pobede.\nNa početku parade, predsednik Rusije Vladimir Putin bio je u društvu predsednika Srbije Aleksandra Vučića i premijera izraela Benjamina Netanijahua, prenosi Sputnjik.\nPredsednik Srbije sedeo je na počasnom mestu na predsedničkoj bini, desno od Putina, čime je, kako se tumači, Srbiji kao državi ukazana izuzetna počast.\nUz muzičku numeru Aleksandrova „Sveti rat“ pripadnici bataljona vojne počasne garde 154. posebnog komandantskog Preobraženskog puka narednik Anton Mihajlov i mlađi narednik Aleksej Fokejev iznose na Crveni trg državnu zastavu Ruske Federacije i zastavu pobjede.\nSvakodnevno usavršavaju svoju veštinu u osvajanju novih tipova naoružanja i vojne tehnike, i na taj način demonstriraju celom svetu spremnost da stanu u zaštitu svog naroda i celovitosti države.\nPoslednjih godina, na naoružanje ruske vojske ušlo je više od 3,5 hiljade jedinica naoružanja vojne tehnike, među njima više od 400 tenkova i oklopnih vozila, 100 aviona i helikoptera, 19 bojnih brodova i zaštitnih čamaca, a takođe niz perspektivnih obrazaca naoružanja koji nemaju svoj pandan na svetu.\nCrveni trg Moskva\nSledeći tekstMeđunarodni dan fizičke aktivnosti – 10. maj 2018.


PALE: Potpisani ugovori po programima zapošljavanja i samozapošljavanja iz 2020. godine. - Citaj Filter\nPALE: Potpisani ugovori po programima zapošljavanja i samozapošljavanja iz 2020. godine.\nU sali Skupštine opštine Pale potpsisani su ugovori između JU Zavod za zapošljavanje Republike Srpske i poslodavaca sa područja opštine Pale i opštine Istočni Stari Grad.\nOvaj ugovor potpisalo je 83 poslodavca sa područja opštine Pale i na taj način biće zaposleno 113 nezaposlenih lica sa evidencije Zavoda za zapošljavanje.\nDirektor Zavoda za zapošljavanje, Miroslav Vujičić, kazao je da je za ovu namjenu na Palama izdvojeno nešto manje od 700.000KM.\n“Ovim smo završili projekat i faktički ga realizovali do kraja. Preko stotinu nezaposlenih lica će naći posao zahvaljujući programima zapošljavanja Zavoda za zapošljavanje i lokalne zajednice “, naveo je Vujičić i dodao da je ovim obuhvaćeno pet projekata počevši od pripravnika do zapošljavanj ciljnih grupa u kategoriji samozapošljavanja.\nPotpisivanju je prisustvovao i načelnik opštine Pale, Boško Jugović.\n“Nama je želja da poslodavci među novim zaposlenim prepoznaju dobre poslovne partnere i radnike koje mogu zazdržati i posle toga. Ovim se smanjuje trend nezaposlenosti na području opštine Pale i trend aktivnosti Zavoda za zapošljavanje”, kazao je Jugović.\n“Studentski centar Pale je samo jedan od preko 80 poslodavaca koji će u narednom periodu pružiti priliku ljudima da odrade pripravnički staž i na taj način steknu svoje prvo radno iskustvo. Ovo je zaista velika stvar i mogu samo da se zahvalim Zavodu za zapošljavanje i Vladi Republike Srpske na ovim programima”, izjavio je Damjan Škipina, direktor Studentskog centra Pale.\nPrethodna Cvijanović: Istočno Sarajevo strateški prostor za razvoj Republike Srpske\nSledeća Sokolac: Biće obnovljeno još 58 nadgrobnih spomenika


" /> Zašto žene češće imaju problem sa anemijom? - Anemija\nJune 29, 2020 /in anemija /by Danica Petrovic\nAnemije uzrokovana nedostatkom gvožđa je jedna od najčešćih nutritivnih deficijencija. Nedovoljna količina gvožđa može da bude posledica više faktora, kao što je smanjen unos, nedovoljna apsorpcija ili povećan gubitak gvožđa.\nŽene u generativnom periodu koje imaju obilnije menstruacije češće mogu da imaju problem i sa nedovoljnom količinom gvožđa. Intenzitet menstrualnog krvarenja može veoma da varira od žene do žene, tako da nije jednostavno tačno utvrditi da li je ciklus normalan ili jačeg intenziteta.\nPored obilnih ciklusa, žene u toku trudnoće i perioda dojenja takođe mogu da imaju problem sa nedostatkom gvožđa, usled povećanih potreba za ovim elementom.\nAnemija često protiče bez simptoma. Nedostatak gvožđa u blažem obliku može dugo da ostane nezapažen, a simptomi koji nekada postoje su uglavnom blagi, nespecifični i retko jasno ukazuju na postojanje anemije.\nNekada se slučajno, u toku rutinskih analiza krvi otkrije nedostatak gvožđa.\nBilo koji uzrok da postoji, tretman anemije je uglavnom isti i podrazumeva nadoknadu gvožđa. U zavisnosti od izraženosti simptoma, nivoa gvožđa i zaliha ovog elementa, lekar može da preporuči određeni način nadoknade.\nRazličiti suplementi gvožđa imaju za cilj da obezbede odgovarajući ili dopunski unos gvožđa, ukoliko to nije moguće da se postigne ishranom, ili ukoliko postoje povećane potrebe.\nPRIMED 5 je prirodna formula na bazi meda i koprive.\nPRIMED 5 sadrži med i list koprive koji podržava vitalnost organizma i normalnu cirkulaciju. U narodnoj medicini, kopriva je često u upotrebi kod osoba koje su sklone nedostatku gvožđa i anemiji.\nTags: anemija, nadoknada gvožđa, nedostatak gvožđa, simptomi anemije\nInflamatorne bolesti creva i anemija\nIshrana i anemija Uzroci i lečenje anemije!


VLADA RS: PREDLOżENO RASPUšTANJE NARODNE SKUPšTINE RS I RASPISIVANJE VANREDNIH PARLAMENTARNIH IZBORA\nPredsednik Vlade Republike Srbije je, 3. marta 2016. godine, na osnovu člana 109 stav 1 Ustava Republike Srbije ("Sl. glasnik RS", br. 98/2006), uputio Predlog predsedniku Republike Srbije da raspusti Narodnu skupštinu Republike Srbije i raspiše izbore za narodne poslanike.\nPrema Zakonu o predsedniku Republike Srbije ("Sl. glasnik RS", br. 111/2007), šef države je dužan da u roku od 72 sata donese ukaz kojim, na obrazložen predlog Vlade Republike Srbije, raspušta Narodnu skupštinu ili da Vladu Republike Srbije i javnost obavesti o tome da ne prihvata predlog Vlade Republike Srbije. Prihvatanjem predloga Vlade Republike Srbije, stiču se uslovi za raspisivanje vanrednih parlamentarnih izbora.\nParlament koji je raspušten obavlja samo tekuće i neodložne poslove, određene zakonom. I Vlada kojoj je prestao mandat može obavljati samo tekuće poslove, određene Zakonom o Vladi ("Sl. glasnik RS", br. 55/2005, 71/2005 - ispr., 101/2007, 65/2008, 16/2011, 68/2012 - odluka US, 72/2012, 7/2014 - odluka US i 44/2014), a parlamentu ne može predlagati zakone, niti donositi propise, izuzev ako je njihovo donošenje vezano za zakonski rok ili to nalažu potrebe države, interesi odbrane ili prirodna, privredna ili tehnička nesreća.\nIstovremeno, Vlada nakon što joj prestane mandat, do izbora novog kabineta ne može postavljati državne službenike na položaj u organima državne uprave, a pri vršenju osnivačkih prava Srbije može jedino imenovati ili davati saglasnost na imenovanje vršioca dužnosti direktora i članova upravnog i nadzornog odbora.\nVlada Republike Srbije je na istoj sednici razrešila direktora Javnog preduzeća (JP) "Elektroprivreda Srbije", Aleksandra Obradovića, sa te dužnosti.\nVlada Republike Srbije usvojila je Akcioni plan za ostvarivanje prava nacionalnih manjina, koji je predviđen u Akcionom planu za Pregovaračko poglavlje 23 - Pravosuđe i osnovna prava.\nDoneta je Uredba o postupku raspodele sredstava iz Budžetskog fonda za nacionalne manjine, čime su ispunjeni svi uslovi za raspodelu sredstava i dalju podršku savetima nacionalnih manjina. Za Budžetski fond za nacionalne manjine biće opredeljeno 1,8 miliona dinara, a ta sredstva će biti raspodeljena nakon raspisivanja javnog konkursa.\nUredbom se bliže uređuju kriterijumi, uslovi, način i postupak raspodele sredstava, po Programu koji donosi ministar, na predlog Saveta za nacionalne manjine, u čijem sastavu su i nacionalni saveti. Propisano je i da pravo učešća na konkursu imaju ustanove, udruženja, fondacije, privredna društva i druge organizacije čiji su osnivači nacionalni saveti nacionalnih manjina i organizacije civilnog društva upisane u odgovarajući registar, a čiji se ciljevi prema statutarnim odredbama, ostvaruju u oblasti zaštite i unapređenja prava i položaja pripadnika nacionalnih manjina, koje imaju sedište na teritoriji Srbije, kao i zadužbine, fondacije, konferencije univerziteta odnosno akademija strukovnih studija. Postupak dodele sredstva sprovodiće konkursna komisija.\nVlade Republike Srbije usvojila je i Strategiju naučnog i tehnološkog razvoja Republike Srbije za period od 2016. do 2020. godine – „Istraživanje za inovacije“.\nIzvor: Press služba Vlade Srbije, Tanjug, 03.03.2016.


RTCG - Radio Televizija Crne Gore - Nacionalni javni servis :: Fudbal :: Kuman pročitao izjavu i napustio konferenciju\n22. 09. 2021. 17:46 >> 17:45 0\nKuman pročitao izjavu i napustio konferenciju\nTrener Barselone Ronald Kuman iznenadio je novinare na današnjoj konferenciji pošto je pročitao pripremljenu izjavu u kojoj je pozvao na strpljenje i naveo da uživa povjerenje uprave tog fudbalskog kluba.\nBarselona je ostvarila dvije pobjede u prve četiri utakmice u Primeri i trenutno je osma na tabeli, a u prvom kolu Lige šampiona izgubila je od Bajerna iz Minhena sa 0:3, zbog čega se spekuliše da će Kuman dobiti otkaz.\nKuman, koji je prošlog ljeta potpisao dvogodišnji ugovor, rekao je da ima podršku uprave i da proces izgradnje tima zahtijeva strpljenje.\n"Klub je uz mene u ovom periodu rekonstrukcije tima. Moramo da napravimo ekipu bez velikih investicija i za to je potrebno vrijeme. Mladi, talentovani igrači koje imamo mogu za nekoliko godina da postanu svjetske zvijezde. Mladi igrači imaju prilike, kao Ćavi i (Andres) Inijesta svojevremeno, ali tražimo strpljenje", rekao je Kuman na onlajn konferenciji za novinare.\n"Završiti sezonu u vrhu tabele bio bi veliki uspjeh, a u Ligi šampiona ne možemo očekivati čuda. Poraz od Bajerna treba staviti u perspektivu. Ekipu bi trebalo podržati, riječima i djelima", dodao je on.\nKada je pročitao izjavu, Kuman je napustio konferenciju.\nBarselona je u ponedjeljak odigrala neriješeno 1:1 protiv Granade na svom terenu, zahvaljujući golu u 90. minutu. Ekipi su mnogi navijači zviždali na kraju utakmice.\nPrimera FK Barselona Ronald Kuman\nSelta sigurna, Hetafe upisao dva crvena kartona\nNavijači htjeli obračun sa Kumanom\nIglesijas donio tri boda Betisu, Espanjol siguran\nPreokret Barse, Sevilja slavila u Vigu\n08:23 Čikago upisao četvrtu pobjedu, Klivlend bolji od Denvera\n07:58 Crnogorske fudbalerke protiv Danske\n25.10. Pobjede Lejkersa i Golden Stejta\n25.10. Bez pobjednika u Marseju


Obrenovićeva ulica : Južne vesti\nNišlijka napravila cvetni vrt na simsu u Obrenovićevoj ulici, poziva sugrađane da čuvaju prirodu\n11:21, 1. 5. 2022.\nZeleni vrt koji je na simsu napravila Nišlijka Biljana Vujović izdvaja se usred oronulih fasada zgrada u Obrenovićevoj ulici u Nišu i mami poglede prolaznika. Osim cveća i drugih biljaka, na terasi je i skluptura u obliku anđela, a Biljana kaže da time želi da inspiriše ljude da doprinesu očuvanju prirode tako što će posaditi biljku gde god mogu.\nKiosk koji je pomeren sa šetališta sada zaklonio lokal i "isterao" zakupce\n11:33, 22. 12. 2021.\nTrafika "Moj kiosk" iz Obrenovićeve ulice prebačena na Trg Pavla Stojkovića ispred objekta brze hrane. Vlasnik lokala kaže da će ostati bez posla i zakupaca jer ih sada kupci i ne vide. Građani su i ranije reagovali na postavljanje kioska, naročito u pešačkoj zoni, ali je Grad propisima omogućio da mogu da ih postave gde god za to ima mesta.\nKiosk postavljen nasred šetališta u Obrenovićevoj ulici\n15:32, 15. 12. 2021.\nNa samom kraju šetališta u Obrenovićevoj ulici na sredini pešačke zone postavljen je kiosk, čije fotografije brojni građani dele na društvenim mrežama uz negativne komentare. Inače, prema najnovijem planu lokacija za kioske, koji je usvojio Grad Niš, oni se mogu postavljati na svim površinama javne namene.\n14:53, 30. 3. 2020.\nNa društvene mreže je ovog vikenda "isplivao" snimak na kome se vidi kako automobil juri kroz potpuno pustu Obrenovićevu ulicu, u kojoj je inače zabranjen saobraćaj, a poslednje dve nedelje i, kao i u celoj Srbiji, noću potpuna zabrana kretanja. Iako su u niškoj policiji ranije rekli da su imali prijavu bahate vožnje kroz pešačku zonu, sada kažu da snimak nije nastao tokom vanrednog stanja.\nKroz pešačku zonu u centru Niša, Obrenovićevom ulicom, prošao je automobil, a na društvenim mrežama kojima se širi ovaj snimak mnogi komentarišu da se ovo desilo za vreme policijskog časa. U policiji kažu da ne znaju kada se incident konkretno dogodio, ali da tragaju za vozačem.\nNišlija bežao od psa lutalice, pa propao kroz svetlarnik podzemnog prolaza\n16:27, 23. 1. 2018.\nBežeći od psa lutalice, kako kažu u Policijskoj upravi Niš, 15-godišnjak se popeo na stakleni svetlarnik podzemnog prolaza u Obrenovićevoj ulici, koji je popustio pod njegovom težinom. U Kliničkom centru kažu da mladić ima potres mozga i da nije životno ugrožen.\nUklanjaju "opasnu" reklamnu konstrukciju\n10:09, 3. 12. 2014.\nTeška metalna reklamna konstrukcija na soliteru u Obrenovićevoj ulici broj 2, zbog čijeg se mogućeg pada od sinoć pešaci i vozači preusmeravaju dalje od zgrade, uskoro će biti uklonjena.\nMetalna konstrukcija dotrajala, udaljeni pešaci i vozači\n18:03, 2. 12. 2014.\nZbog opasnosti da usled vetra sa zgrade u Obrenovićevoj ulici broj 2 otpadne teška gvozdena reklamna konstrukcija, i pešaci i vozači preusmeravaju se dalje od ovog solitera.\n12:00, 19. 6. 2012.\nDan posvećen muzici biće obeležen u četvrtak brojnim nastupima muzičkih grupa i horova na nekoliko lokacija u gradu.\nPadaju ledenjače sa zgrada\n12:05, 27. 1. 2011.\nU Obrenovićevoj ulici grupa ljudi izbegla povrede jer je ledenjača pala na pola metra pored njih i rasprsnula se na komade.


Posle Borjana Kanada nanišanila još jednog reprezentativca u Super ligi Srbije - SPORTSKI ŽURNAL\nDugo je Radnički ove jeseni igrao po sistemu toplo-hladno, ali se konačno stabilizovao i beleži mnogo bolje rezultate. U prvi plan je iskočio Stefan Mitrović, momka od tek 19 godina\nIgre u prvom timu Radničkog i talenat mladog fudbalera prepoznali su i u stručnom štabu čairskog superligaša, ali i u reprezentaciji.\nMitrović, koji je već igrao za omladinsku selekciju Srbije do 20, već se oprobao i u starijoj, a nedavo je debitovao i za mladi tim. Debi je obeležio i lepim pogotkom protiv Ukrajine, koju su mladi Srbije izgubila sa 2:1.\nIako je već oblačio dres Srbije, nedavno je osvanula informacija da mladog Mitrovića žele u najboljoj selekciji Kanade. Objasni je i prvotimac Radničkog Stefan Mitrović kako je uopšte došlo do toga:\n- Rođen sam u Kruševcu i kada sam imao samo šest meseci moji roditelji Tanja i Ivan preselili su se u Kanadu, gde i sada žive i rade. Imam mlađeg brata, koji se, ne bavi sportom. Počeo sam da treniram fudbal kada sam napunio pet godina u klubu Hamilton Srbija iz kojeg sam par godina kasnije prešao u ekipu Soflit Hanajol takođe u Hamiltonu. Kada sam imao 11 godina došli su i odveli me u svoj kamp ljudi iz Akademije Đivova u okolini Hamiltona, a nekoliko godina potom angažovan sam u Akademiji fudbala Empajer Nijagara. Onda sam sa 17 godina došao u rodnu Srbiju i odmah stigao na Čair, gde u Radničkom imam profesionalni ugovor do leta 2023.godine – kazao je na početku razgovora Mitrović...\nBorjanov put oko sveta


Za "Airvisual" vazduh u Beogradu nezdrav, za gradski Zavod - dobar - Izazov\nZa „Airvisual“ vazduh u Beogradu nezdrav, za gradski Zavod – dobar\nNovi magazin 14. januara 2020. 10:58\nMagla i zagađen vazduh obavili su i ovog jutra Beograd i druge gradove u Srbiji. Prema podacima aplikacije „AirVisual“ vazduh u Beogradu je nezdrav, dok na portalu „Beoeko“ Zavoda za javno zdravlje u Beogradu piše da je kvalitet vazduha u Beogradu u 11 časova bio dobar, piše N1.\nAplikacija za merenje kvaliteta vazduha „AirVisual“ ocenila je vazduh u Beogradu kao nezdrav uz objašnjenje da ovakvo zagađenje može uticati na zdravlje srca i pluća opšteg stanovništva, a posebno na osetljive grupe.\nPM10 čestice u crvenom (zagađen vazduh) i u Novom Sadu, Smederevu, delovima Niša i Pančeva, dok je gora situacija u Kosjeriću i Valjevu, kao i na nekim mestima u Nišu i Pančevu, gde su ove sitne čestice obeležene ljubičastom bojom, što znači da je njihova koncetracija toliko visoka da se vazduh vodi kao „jako zagađen“.\nBor za razliku od drugih gradova ne muče PM čestice, već sumpor-dioksid, a na mernoj stanici Bor Slatina-ZIJIN koncentracija 452 a vazduh „zagađen“, u odnosu na 9,43 koliko je istog jedinjenja na Novom Beogradu, pokazuju podaci Agencije za zaštitu životne sredine.


NOVI SAD – Pozivamo šefa diplomatije Ivicu Dačića da kaže po kom osnovu i kom zakonu nudi udeo u „Petrohemiji“ kao nadoknadu za neizmirene dugove RS za gas. Ko mu je dao mandat za tu burazersku privatizaciju – poručuje Đorđe Stojšić, potpredsednik Lige socijaldemokrata Vojvodine i republički poslanik LSV.\n– Svesni smo da NIS već ima udela u vlasništvu nad „Petrohemijom“, kao i da je prirodno u industrijskoj praksi u svetu da dva takva preduzeća deluju zajedno. Ono što, međutim, ne znamo jeste da li bi ruski partner preuzeo i dugovanja „Petrohemije“ ili bi ona ostala državi? Kakve bi garancije dao za opstanak oko 1.700 zaposlenih radnika – pita Stojšić.\nPodsetimo, Dačić i Novak su se početkom oktobra susreli na zasedanju Mešovitog srpsko-ruskog komiteta za trgovinsko-ekonomsku saradnju. Novak je nakon toga medijima jasno poručio: „Nikakva izmena ugovora o kupovini Naftne industrije Srbije (NIS) ne podrazumeva se. NIS je veliki poreski obveznik. U celini, kupovina je izvršena po zakonu“. Iako su obojica tvrdila da se nije razgovaralo o preispitivanju energetskog ugovora Srbije i Rusije, razgovor ih je, po svoj prilici, doveo do toga da Srbija može otplatiti dug Gaspromu ustupanjem udela u kompaniji „Petrohemija“.\n– Razgovarali smo danas i dogovorili se da taj dug (Gaspromu) otplatimo kroz imovinu. Konkretno, kompanije „Petrohemija“ – kazao je Dačić, preneo je Tas.\nDačićeva najava je po svoj prilici zbunila i sindikat „Petrohemije“ koji se, kako je objavio „Dnevnik“ 9. oktobra, zapitali kako vrednost firme od 80 miliona evra može biti pokriće za dug od 180 miliona dolara. S druge strane, Đorđe Stojšić podseća na to da je javnost imala prilike da se uveri u serijalu „Insajdera“ kako su nastali dugovi za gas, ali i da ni do danas nije primećeno da je neko odgovarao za propuste koji su vodili do rasta tog duga.\n– Nas u Vojvodini iskustvo sa privatizacijom NIS-a uči kuda vodi burazerska i dogovorna ekonomija, koju sada praktikuje šef diplomatije i predsednik SPS – nastavlja Stojšić.\n– U trenutku dok je stajao i smešio se pored ministra energetike Rusije Aleksandra Novaka, koji je poručivao da ispitivanje privatizacije NIS-a ne dolazi u obzir, Dačić je propustio priliku da u konverziju dugova za gas ponudi milione evra za koje je Srbija zakinuta zbog razlike u visini rudne rente ili iz profita koji je ostvaren nekontrolisanim iscrpljivanjem ležišta nafte i gasa u Vojvodini – ističe potpredsednik LSV.\n– Budući da su se pojedini funkcioneri SPS obogatili dok su dugovi Srbije za gas rasli, bilo bi logično da najpre oni svojim novcem i imovinom učestvuju u smanjenju tog duga, i to prema zemlji koja brine o Miri Marković. U međuvremenu, Srbija mora naći način da plati šta je dužna umesto da predstavnici vlasti samoinicijativno nude neka preduzeća, bez pomisli na interes radnika – zaključuje Đorđe Stojšić.\nRudna renta kamen spoticanja\nIznos rudne rente koju plaća NIS, a koji je manji od zakonskog okvira, jedan od najvećih problema na koji LSV, brojni stručnjaci, a odnedavno i lokalne samouprave u kojima se eksploatiše nafta i gas, ukazuju. Kako smo već pisali u prošlom broju, predsednici opština Srbobran, Kikinda i Kanjiža, potpisali su Protokol kojim se od Vlade Srbije i resornog ministarstva traži dopuna Zakona o rudarstvu i geološkim istraživanjima kako bi se obezbedilo da, dok NIS ne počne da plaća rentu zakonskih sedam odsto, celokupan prihod od te naknade ostane tim lokalnim samoupravama. S druge strane,\nekipa emisije „Radar“ Radio-televizije Vojvodine bavila se pre desetak dana ovom problematikom ukazujući, između ostalog, da će, prema određenim računicama, Srbija zbog međudržavnog sporazuma s Rusijom, koji bi trebalo da važi do 2023. godine i zbog kojeg NIS plaća samo tri umesto sedam odsto za rudnu rentu, izgubiti čak 640 miliona evra. Ukazano je i na to da je u Rusiji rudna renta 22 odsto, te da bi za isti period NIS u svojoj zemlji morao da plati blizu tri milijarde evra. Takođe, RTV je ostao uskraćen za odgovor resornog ministarstva zbog čega je rudna renta za NIS još uvek tri odsto, kao i o raspodeli sredstava koja se obezbede po tom osnovu.\nOgromna zarada NIS\nInženjer geologije Aca Udiski izračunao je, koristeći zvanične podatke Naftne industrije Srbije objavljene u njenom listu „Moj-NIS“, da je samo na povećanju proizvodnje nafte i gasa, u odnosu na proizvodnju iz 2009. godine i iscrpljivanju ovdašnjih ležišta ta kompanija zaradila 1,685 mijardi dolara ili 1,348 milijarde evra!\n– Gaspromnjeft je kupio NIS za 400 miliona evra, u modernizaciju Rafinerije Pančevo potrošio je 500 miliona evra. Razlika do zarade na osnovu povećane proizvodnje jeste 448 miliona evra, što predstavlja ekstrazaradu. Pitanje je zašto NIS ne počne da plaća rudnu rentu sedam odsto, ako je samo na povećanju proizvodnje, posle pokrića svih investicija, zaradio 448 miliona evra – ukazuje Udicki.\nPrazna priča i demagogija\nU izjavi ruskog ministra praktično je potvrđeno da će čitava najava formiranja specijalnog istražnog tima MUP koji treba da ispita sve činjenice i okolnosti u vezi s privatizacijom NIS da se završi na nekoliko naslova u novinama. Jer osim te najave stare gotovo tri meseca nije objavljeno više ništa na osnovu čega bi se moglo pretpostaviti na koga ili šta bi se eventualna istraga konkretno odnosila. Na kraju, i sam Gaspromnjeft je u avgustu, kad je obelodanjeno da je formiran tim MUP za istragu privatizacije NIS, saopštio da su sve obaveze iz ugovora ispunjene, te da će pratiti pomenutu istragu i proceniti kako ona utiče na uslove za rad u Srbiji. Podsetimo da je odmah zatim i ministar policije Nebojša Stefanović na RTS potvrdio da tim MUP nije formiran zbog ruske strane. S druge strane, sam premijer Aleksandar Vučić rekao je kako nema nameru da ruši odnose s Rusijom, iako nije zadovoljan visinom rudne rente koju Gaspromnjeft plaća, a koja je niža od zakonom propisane.\nKoliko dugujemo za gas?\nRuska agencija je podsetila da je zaostali dug Srbije za isporuke prirodnog gasa iz Rusije premašio 180 miliona dolara, dok je neimenovani izvor upoznat s dinamikom plaćanja Tasu precizirao da Srbija nije platila gas za februar i mart prošle i mart i april ove godine ukupne vrednosti 148 miliona dolara! Pored toga, Srbija navodno nije platila dug za isporuke od 1995. do 2001. godine od 34,8 miliona dolara.\n18 miliona evra provizije\n„Umesto da kupuje direktno od proizvođača, ruskog Gasproma, Srbija sav gas uvozi preko dva posrednička preduzeća – zajedničke srpsko-ruske firme Jugorosgas i novog posrednika u trgovini gasom – firme Russian-serbian trading corporation.\nSrbija je 2012. godine uvezla gas u vrednosti od oko 800 miliona evra. Ovaj energent ruska kompanija Gasprom doprema do mesta Beregovo na ukrajinsko-mađarskoj granici, gde ga direktno preuzima Srbijagas. Međutim, sva plaćanja idu preko posrednika, firme Jugorosgas, koja je u većinskom ruskom vlasništvu“, objavio je između ostalog, septembra prošle godine „Insajder“ B92. Ekipa „Insajdera“ u opširnom i detaljnom istraživanju emitovanom septembra 2013 ukazala je i na to da je u izveštaju državnog revizora, koji je kontrolisao poslovanje Srbijagasa tokom 2011. godine, utvrđeno da je Jugorosgas ovom javnom preduzeću fakturisao 1,4 milijarde kubika gasa po ceni od 49 milijardi dinara. „U tu sumu uračunata je i provizija Jugorosgasa od 1,9 milijardi dinara. To znači da su samo za gas uvezen 2011. godine potrošači u Srbiji posredniku, firmi Jugorosgas, platili proviziju od 18 miliona evra”, ukazala je tada ekipa „Insajdera“.\n„Jugorosgas je na veoma neobičan način postao posrednik pošto je nizom odluka državnih funkcionera i rukovodilaca u državnim firmama, Srbija izgubila veliki udeo u vlasništvu, a većinski vlasnik Jugorosgasa postala je ruska strana preko Gasproma i firme Centreks, iza koje stoji kapital iz ofšor zone“, zaključeno je, između ostalog, u istraživanju „Insajdera“.


BIRMANČEVIĆ OSTAO BEZ TRENERA: Malme napustila legenda\n31. 12. 2021. u 19:29\nSrpski fudbaler Veljko Birmančević ostao je bez trenera, jer Jon Dal Tomason više nije šef stručnog štaba Malmea.\nNekadašnji danski reprezentativac odlazi iz kluba posle dve uspešne sezone u kojima su osvojene titule, a zabeležen je i nastup u Ligi šampiona.\nTim rezultatima veoma je doprineo i Veljko Birmančević, koji je posle dobrih igara u Malmeu stigao i do dresa reprezentacije Srbije.\nJon Dahl Thomasson lämnar Malmö FF https://t.co/gmv6IqonBa — Sportbladet (@sportbladet) December 30, 2021\n"Bilo je teško otići iz Malmea, ali je u isto vreme i dobar osećaj. Igrali smo i u Ligi šampiona i to me čini veoma zadovoljnim. Zahvalan sam i ponosan što sam bio trener jednog od najvećih klubova u Skandinaviji", izjavio je Tomason.\nSVET TENISA NA NOGAMA: Novak Đoković ide na Australijan open, tajni snimak sve otkrio?! (VIDEO)\n31. 12. 2021. u 17:19\nFK Liverpul FK Arsenal fudbalski transferi Bukajo Saka


Vesti online / Vesti / Srbija / Rusija burno na SB UN: Pričate nam o divnom Kosovu, a...\nSB UN (Foto: Arhiva)\nOsim toga, oni su tražili i da se prorede sednice posvećene radu UNMIK-a i situaciji na Kosovu.\nZa postepeno smanjenje obima i, na kraju, ukidanje UNMIK-a i smanjenje budžeta Misije, na sednici SB UN založili su se predstavnici SAD, Britanije, Francuske i Japana, a takav stav prethodno je izrazila ambasadorka Kosova u SAD Vljora Čitak.\nTome su se uz Srbiju oštro usprotivile Rusija i Kina.\n* Čitaku: Jedini kompromis koji možemo da imamo na Kosovu je nezavisnost\nPredstavnica SAD Mišel Sajson ocenila je da je Misija UN na Kosovu "izgubila razlog postojanja" i zatražila da se ona postepeno smanji i na kraju ukine, a da se predstavljanje izveštaja i sednice posvećene njenom radu održavaju na šest, umesto na tri meseca.\nBritanski ambasador u UN Majkl Rajkroft je, kao i predstavnica SAD, ocenio da budžet UNMIK-a ne bi trebalo da se povećava, već da se smanjuje, izrazivši razočaranje što se to događa posle tri sednice na kojima su neke članice tražile smanjenje budžeta Misije.\n- Vreme je da se Misija smanji, situacija na Kosovu da ne bude više tema. Linije na mapi su povučene, fiksirane su i neće se menjati - zaključio je on.\nPredstavnica Francuske je ocenila da budućnošću Kosova ne treba više da se bavi SB UN, već smatra da je to tema dijaloga u kojem posreduje EU.\nAmbasador Rusije u UN Vasilij Nebenzja rekao je, međutim, da Rusija u sadašnjim okolnostima ne vidi osnovu za smanjenje obima Misije UN na Kosovu, istakavši da "UNMIK ostaje značajan instrument za međunarodno praćenje tamošnje situacije".\nPrema njegovim rečima, nema osnova da se smanjuje broj izveštaja UNMIK-a pred SB UN, niti razloga da se smanjuje osoblje ili mandat Misije UN na Kosovu.\nOn je ocenio i da "kosovski projekat nastavlja da propada" i da Priština potpuno nekažnjeno nastavlja da ne ispunjava dogovore iz Brisela.\n- Mnoge delegacije predstavljale su nama danas divnu sliku sa Kosova, ali to se sa našim viđenjem situacije ne podudara. Kosovski projekat i dalje pakazuje svoju neodrživost - rekao je on.\nNebenzja je pozvao međunarodnu zajednicu da učini šta treba i obezbedi poštovanje Srba na Kosovu koji su izloženi napadima u fizičkom smislu i na svoju imovinu.\n- Nije ostvaren ni najmanji napredak po pitanju ZSO, pa pozivamo posrednika u dijaloga da osigura garancije za poštovanje prava Srba i zaštitu njihovog verskog nasleđa - naveo je on i dodao da albanske vlasti na KiM ignorišu zahteve za rekonstrukciju srpskih crkava i manastira, kao što je pravoslavna crkva u Prištini.\n- Kada je reč o namerama Prištine za članstvo u Unesko treba to uzeti u obzir - naveo je ruski ambasador.\nPredstavnik Kine je, takođe, ocenio da Savet bezbednosti UN treba da ostane posvećen situaciji na Kosovu i zadrži posredničku ulogu, istakavši da "ne treba ponavljati greške iz istorije".\nIzrazivši podršku što skorijem nastavku dijaloga Beograda i Prištine i primeni dogovorenog uz izgradnju uzajamnog poverenja, on je pozvao i na uzdržavanje od akcija koje bi mogle dovesti do tenzija.\nVećina ambasadora zemalja članica SB UN je pozvala i na brzo formiranje nove kosovske vlade, ali i na obnovu briselskog dijaloga i nastavak normalizacije odnosa Beograda i Prištine kao važnog procesa za ceo Zapadni Balkan.


NBS ne može da komentariše odluke suda o naknadi za 'obradu kredita'\nNarodna banka Srbije (NBS) je saopštila da ne može da komentariše sudske odluke, te ni odluku Vrhovnog kasacionog suda (VKS) da "naknada za obradu kredita" ne bi trebalo da bude element ugovora o kreditu.\nVrhovni kasacioni sud je doneo odluku da banka nema pravo da naplaćuje "trošak obrade kredita" kao cenu ugovora, zbog čega je jedna pravnosnažna presuda, koja je po tom osnovu bila doneta u korist banke, vraćena na ponovno odlučivanje.\nPovodom te sudske odluke, agenciji Beta je u NBS rečeno da centralna banka, iako ne može da komentariše, "pažljivo prati i analizira odluke sudova i, u skladu sa svojim zakonskom obavezom očuvanja finansijske stabilnosti, oprezno i pravovremeno, kada oceni da je to neophodno, preduzima odgovarajuće mere koje su joj na raspolaganju u okviru svoje nadležnosti".\n"Ipak, treba imati u vidu da se konkretnom sudskom odlukom tužbeni zahtev u delu koji se odnosi na naknadu za obradu kredita vraća nižestepenom sudu na ponovni postupak, radi utvrđivanja svih činjenica konkretnog slučaja i donošenja nove odluke (slučaj nije pravnosnažno rešen)", naveli su u NBS.\nPrava cena kredita na koju građani i preduzeća treba da obrate pažnju, kako je istakla NBS, izražena je pre svega u efektivnoj kamatnoj stopi, koja pored nominalne kamatne stope, uključuje i sve druge troškove.\nNju su banke dužne da prikazuju pri svakom oglašavanju kredita, u predugovornim informacijama i pri zaključenju konkretnog ugovora, što je sve uređeno Zakonom o zaštiti korisnika finansijskih i podzakonskim aktima donetim na osnovu tog zakona.\nVrhovni kasacioni sud je, odlučujući da "naknada za obradu kredita" ne bi trebalo da bude element ugovora o kreditu, ukazao da je, saglasno Zakonu o obligacionim odnosima, kamata jedina cena koju banka može da naplaćuje prilikom puštanja i korišćenja kredita, i da "trošak obrade kredita" predstavlja deo cene ugovora o kreditu.\nPredsednik Vrhovnog kasacionog suda Dragomir Milojević je rekao da bi nižestepeni sudovi trebalo da poštuju odluku tog suda.\n“SoftBank” priprema jedan od najvećih IPO na svetskom tržištu\nEU i Japan prave najveću zonu sobodne trgovine na svetu\nBanke neće menjati maksimalni iznos na čeku od 5.000 dinara\nSve više banaka odustaje od naplate troškova obrade kredita\nPrivredni sud u Nišu presudio u korist banke\nNovi namet - banke uvele naknade i za čekove\nTržište nameštaja u Srbiji: Prihodi rastu - ali profiti opadaju


Izvor: B92, 12.Feb.2019, 13:46\nBeograd -- JKP "Infostan tehnologije" produžilo je rok korišcenje popusta pri plaćanju januarskih računa do 18. februara.\nUkupno je odštampano i distribuirano 703.907 januarskih računa objedinjene naplate, dok je popust unapred obračunat za >> Pročitaj celu vest na sajtu B92 << 291.135 korisnika, koji redovno plaćaju račune.\nOd tog broja, popust od sedam odsto ostvarilo je 148.318 korisnika, koji godinu dana u kontinuitetu koriste popust pri plaćanju računa.\nSubvenciju u iznosu od 10 do 30 procenata na plaćanje januarskih racuna ostvarilo je 52.106 socijalno ugroženih korisnika, u zavisnosti od kategorije kojoj pripadaju, navodi se u saopštenju.\nInfostan produžio rok za popust zbog Sretenja\nBeogradsko JKP Infostan tehnologije obavestilo je građane da je produžilo rok za korišćenje popusta na januarske račune do 18. februara...Foto: Mondo/ Stefan Stojanović..Zbog obeležavanja Sretenja - Dana državnosti, koji se praznuje 15. i 16. februara, poslednji dan za plaćanje računa sa obračunatim...


Još jedna dominantna sezona za Britanca, naročito u prvom delu, kada jedini konkurent, timski kolega Rozberg nije imao odgovor na Hamiltonovu vožnju. Uzeo je 11 pol pozicija, 10 pobeda, a jedina trka koju je završio van podijuma je VN Mađarske, uz odustajanje na VN Singapura.\nPrimat gubi tek u završnici sezone od klupskog kolege, kada je osigurao treću šampionsku titulu sa osvojenim 381 bodom.\nPriločno lagan prelazak iz Meklarena u Mercedes ispostavio se kao dobra odluka, pošto je bivši tim imao dosta problema tokom čitave sezone, a Mercedes bio u konkurenciji za pobede i podijume. Najveći problem je privikavanje na kočioni sistem bolida W04.\nU debitantskoj sezoni za novi tim Hamilton beleži jednu pobedu, 4 podijuma i 5 pol pozicija, što je bilo dovoljno za 4. mesto u šampionatu uz osvojenih 189 bodova. To je ujedno i bolji generalni plasman od klupskog kolege koji je završio na šestoj poziciji.


Aleksandar Vučić razgovarao sa direktorom kompanije za proizvodnju najmodernijih sistema rasvete „Cumtobel“ – Balkanekspresrb.rs\n„ZBOG POVOLJNOG GEOGRAFSKOG POLOŽAJA, POGODNOG PORESKOG SISTEMA, KAO I VISOKOOBRAZOVANOG I STRUČNOG KADRA, SPOSOBNOG DA POSTANE DEO VELIKIH KOMPANIJA, MI SMO ODLUČILI DA PROJEKTNO – ISTRAŽIVAČI BIRO PREBACIMO U BEOGRAD. BIRO ĆE U PRVOJ FAZI SERVISIRATI KOMPANIJE NA PROSTORU CENTRALNE I ISTOČNE EVROPE, A U PLANU IMAMO I ŠIRENJE SERVISA NA CELU EVROPU“, ISTAKAO JE ŠUMAHER\nPredsednik Vlade Srbije Aleksandar Vučić sastao se danas sa direktorom kompanije za proizvodnju najmodernijih sistema rasvete „Cumtobel“ Ulrihom Šumaherom, sa kojim je razgovarao o nastavku uspešno započete saradnje i potencijalima za dalje investiranje u Srbiju.\nPosle prvog sastanka sa Šumaherom u novembru prošle godine, ova kompanija je donirala najmoderniju uličnu rasvetu za po dve ulice u Beogradu i Nišu i donela odluku da svoj projektni centar za centralnu i istočnu Evropu premesti iz Poljske u Srbiju.\nPremijer Vučić istakao je da je cilj srpske Vlade unapređenje ekonomskih odnosa sa Nemačkom i izrazio uverenje da će strukturne reforme doprineti dolasku novih nemačkih investicija.\n„Veliki broj novih potencijalnih investitora iz Nemačke pokazao je zainteresovanost za ulaganje u našoj zemlji. Mi činimo sve kako bi stvorili povoljan investicioni ambijent za privlačenje stranih investicija. Srbija je zahvaljujući našim ekonomskim reformama, ali i kompanijama kao Simens, Tenis, Cumtobel i mnogim drugim, na dobrom putu ka ekonomskom oporavku“, zaključio je premijer Vučić.\n„Zbog povoljnog geografskog položaja, pogodnog poreskog sistema, kao i visokoobrazovanog i stručnog kadra, sposobnog da postane deo velikih kompanija, mi smo odlučili da projektno – istraživači biro prebacimo u Beograd. Biro će u prvoj fazi servisirati kompanije na prostoru Centralne i Istočne Evrope, a u planu imamo i širenje servisa na celu Evropu“, istakao je Šumaher.\nKonkurs za posao u ovoj kompaniji otvoren je od 1. februara i 15 mladih ljudi iz Srbije, koji su završili Elektrotehnički ili Arhitektonski fakultet, imaće priliku da postanu deo tima Cumtobel grupe. U drugoj fazi razvoja kompanija planira da u Srbiji zaposli još 50 diplomaca.♦\nTagsAleksandar Vučić Ulrih Šumaher\nMinistarstvo kulture raspisaće konkurse iz 29 oblasti kulture


Odlučeno: Sabor trubača od 13. do 15. avgusta – Info LIGA\nCurrent Page Parent ZABAVA\nGUČA / Info LIGA / LUČANI / ZABAVA\nOdlučeno: Sabor trubača od 13. do 15. avgusta\nby infoLIGA · 06/08/2021\nSabor trubača u Guči biće održan od 13. do15. avgusta uz pridržavanje svih predviđenih mera vezanih za zaštitu od virusa COVID19. Kako nezvanično saznajemo Krizni štab dao je saglasnost za održavanje najveće trubačke fešte na Balkanu.\nOrganizatori Sabora najuavljuju pravi muzički spektakl uz očuvanje izvornih vrednosti ove manifestacije.\n-Maksimalno ćemo se truditi da na prvom mestu očuvamo zdravlje svih saboraša pa ćemo zbog toga poseban akcenat staviti na sve mere zaštite koje su propisane od strane Kriznog štraba. Cilj nam je da ljudi dođu u Guču, dobro se zabave ali i da iz Guče odu zdravi i nasmejani.- rekao je predsednik opštine Lučani, Milivoje Dolović.\nDirektor Turističke organizacije Dragačevo, Bili Vulović, kaže da je sve spremno za ovogodišnji Sabor i siguran je da će posetioci biti oduševljeni programskim sadržajima i duhom ove male srpske varošice koji posebno dolazi do izražaja u dane Sabora kada se na licima domaćina jasno vidi srdačna dobrodošlica.\n-Pažljivo smo birali sve programske sadržaje jer nam je cilj da trubu vratimo izvornim vrednostima. Sabor mora ostati prepoznatljiv po nadmetanju trubačkih orkestara koji su Guču i proslavili a svi dodatni programi takođe se oslanjaju na duh tradicije. Sigiran sam da će ovogodišnji Sabor oboriti sve rekorde po pitanju kvaliteta i dobre zabave pa stoga pozivam ljubitelje da nam se pridruže u Guči od 13. do 15. avgtusta.-rekao je Vulović.\nNa ovogodišnjem Saboru trubača nastupiće Simfonijski orkestar RTS sa šefom dirigentom Bojanom Sudžićem, predviđen je i koncert Gorana Bregovića, a u duhu tradicije zasviraće i Dejan Petrović, Boban i Marko Marković, Dejan Lazarević.\nTags: avgustgučakrizni stabmanifestacija\nPomoć države od marta: Prvo uplata za radnike nakon čega slede građani i penzioneri\nPomoć poplavljenima u opštini Lučani od SPC\nOBAVEŠTENJE : Povremena obustava saobraćaja zbog radova\nNext story Sećanja: “Ivanjica centar sveta bez tona i slike“\nPrevious story Ministarka privrede Anđelka Atanasković u poseti Ivanjici (VIDEO)


Međutim, snimak pokazuje da daljinu koju je ostvario Samac nije baš ispravna, pa se povodom toga oglasio i on na svom Fejsbuk nalogu.\n- Želeo bih ovim putem, po prvi put da se obratim svima onima koji me prate i da kažem. Sve ovo sto se trenutno dešava u mojoj profesionalnoj karijeri predstavlja jedan veoma težak period za mene, jer se stavlja mrlja na sve ono što sam do sada ostvario i želeo da ostvarim. Ovaj snimak koji se povezuje za moje ime ne znam da li je autentičan, da li je iz serije u kojoj sam oborio državni rekord (u šta sam više nego siguran, zbog forme u kojoj se nalazim), ali naglašavam ja verujem u državu Srbiju, državne institucije, Atletski Savez Srbije, da će ispitati slučaj i doneti pravednu odluku. Zahvaljujem se na podršci i svim ljudima koji su uz mene - napisao je Samac na Fejsbuk nalogu.


Pušteni ljubičasti baloni u vazduh - UNICEF donirao Centru za neonatologiju aparat vredan 2,4 miliona (FOTO) | InfoKG - Gradski portal - Kragujevac - Najnovije vesti\nPušteni ljubičasti baloni u vazduh - UNICEF donirao Centru za neonatologiju aparat vredan 2,4 miliona (FOTO)\n15:30 | Sreda, 17 11 2021\nPovodom Svetskog dana prevremeno rođene dece, UNICEF je danas uručio Centru za neonatologiju Klinike za pedijatriju Univerzitetskog kliničkog centra Kragujevac aparata za terapijsku hipotermiju novorođenčadi, vrednog 2,4 miliona dinara.\nSvečanost su ulepšala mnogobrojna deca, nekadašnji pacijenti Centra za neonatologiju Klinike za pedijatriju Univerzitetskog kliničkog centra Kragujevac. Zajedno sa svojim roditeljima, mališani su simbolično pustili mnoštvo ljubičastih balona u vazduh, kao znak podrške svim prerano rođenim bebama.\nSvake godine u svetu se rodi oko 15 miliona beba pre vremena, a u Srbiji više od 4.000. Centar za neonatologiju Klinike za pedijatriju Univerzitetskog kliničkog centra Kragujevac, godišnje zbrine oko 450 prerano rođenih beba iz Centralne i Jugoistočne Srbije. Inače, čak 60 odsto preterminske dece zahteva određeni oblik intenzivne nege i lečenja, što znači da svakoga dana sedam beba u Srbiji ne može da nastavi život bez specifične visokostručne nege i podrške. U obzir treba uzeti i činjenicu da je prevremeno rođenje u našoj zemlji vodeći uzrok smrtnosti dece mlađe od pet godina.\nProgram UNICEF-a za podršku prevremeno rođenim bebama odvija se u saradnji sa Ministarstvom zdravlja Republike Srbije, sa kojim UNICEF intenzivno radi od 2017. godine na unapređenju funkcionisanja neonatalne službe u Srbiji.\nUNICEF u Srbiji, krajem prošle godine, pokrenuo je veliku humanitarnu kampanju povodom Svetskog dana prevremeno rođene dece uz slogan “Tako mali da bi u srce stali”, kojom poziva sve građane i firme da podrže modernizovanje odeljenja neonatalne intenzivne nege u Srbiji.\nPrikupljena sredstva, UNICEF namenjuje za opremanje i modernizovanje neonatalnih nega u Kragujevcu, Beogradu, Novom Sadu i Nišu, unapređenje usluga za podršku razvoju prevremeno rođenih beba i podršku osnivanju prvog Resursnog centra za rani razvoj dece u Srbiji.\nKompanija Delez Srbija, donirala je UNICEF-u 200.000 evra u okviru kampanje, za opremanje jedinica za neonatalnu intenzivnu negu u našoj zemlji. Od te donacije, Centar za neonatologiju Univerzitetskog kliničkog centra Kragujevac, dobiće u januaru sledeće godine i prvo ambulantno vozilo za prevremeno rođenu i bolesnu novorođenčad.\nKampanja UNICEF-a traje do 7. januara 2021. godine, a građani i firme mogu da doniraju OVDE.\nCentar za neonatologiju UKC Kragujevac dobija transportno vozilo i aparat za terapijsku hipotermiju novorođenčadi 16:00\nUNICEF donirao tri neonatološka respiratora Kliničkom centru Kragujevac (FOTO) 16:00


Ovo će sve biti BESPLATNO u Aviv Parku, za sve ostalo je predviđen popust do 50% - RTV Santos\nOvo će sve biti BESPLATNO u Aviv Parku, za sve ostalo je predviđen popust do 50%\nU subotu, 3. juna u Aviv Parku Zrenjanin spremaju se veliki popusti do 50%, kao i dosta besplatnih stvari i aktivnosti za sve posetioce.\nU vremenu od 17 do 24 časova, autobusi na linijama 10 i 10a će BESPLATNO prevoziti na svakih petnaest minuta sve zainteresovane posetioce do Aviv Parka Zrenjanin, gde će se tog dana održati velika šoping groznica!\nKada su u pitanju besplatne aktivnosti i stvari, organizuju se: kreativne muzičko-zabavne radionice, face painting, animatori i trikovi mađioničara, a za starije je spremljen NEVEROVATAN program koji počinje već u 14 časova! Pored besplatnog šminkanja i friziranja za dame, čekaće vas poznati astrolog i numerolog, koji će Vam BESPLATNO praviti natalne karte i odgovarati na sva vaša pitanja.\nU Aviv Parku ističu da NE ZABORAVITE da je subota, 3. jun, dan posvećen BAŠ VAMA u Aviv Parku Zrenjanin!\nPored spiska radnji sa popustima, isplanirajte vaše vreme na osnovu programa za taj dan:\nPrethodnoUdes kod kružne raskrsnice (FOTO)\nSledećeSedmodnevna vremenska prognoza


Naslovna strana za četvrtak, 1. decembar 2016. godine\nBeogradski dnevni listovi na naslovnim stranama izdanja od četvrtka pišu o sudjenju novinarki NIN-a Sandri Petrušić i glavnom uredniku tog nedeljnika Milanu Ćulibrku po tužbi ministra policije Nebojše Stefanovića, o Kubi posle smrti Fidela Kastra, o zahtevu Haškog tribunala za izručenje troje radikala, kao i o predsedničkim izborima u Srbiji.\nALO – “Dačić starleti dao diplomu”, o tome ko je sve završio Diplomatsku akademiju. “Vučić raspisuje i parlamentarne izbore”, list piše da bi Srbija u maju mogla da bira novog predsednika, ali i novi saziv parlamenta.\nBLIC – “Ispitati šverc oružja klana Haradinaja”, o izjavi ministra unutrašnjih poslova da svako ko nešto zna o saradnji sa švercerima oružja to treba da prijavi unutrašnjoj kontroli MUP. “Nikolić ucenjuje Vučića”, list piše da je aktuelni predsednik Tomislav Nikolić saopštio premijeru Aleksandru Vučiću da će se kandidovati za još jedan mandat bez obzira na podršku Srpske napredne stranke.\nVEČERNJE NOVOSTI – “Hapšenje radikala, pa nova poglavlja”, list piše da Hag traži od Brisela da zaustavi evropski put Srbije dok Beograd ne izruči troje članova Srpske radikalne stranke. “Tuga i suze za Kastrom nisu naredjene”, rekao je za list ministar za rad, zapošljavanje, boračka i socijalna pitanja Aleksandar Vulin. “I putari će odgovarati za nesreće”, o novim merama u Zakonu o saobraćaju.\nDANAS – “Stefanovićeva tužba je pritisak na medije i sud”, o sudjenju novinarki NIN-a Sandri Petrušić i glavnom uredniku Milanu Ćulibrku po tužbi ministra unutrašnjih poslova Nebojše Stefanovića. “SPS obavezna da ima svog kandidata”, izjavio je počasni predsednik Socijalističke partije Srbije Milutin Mrkonjić o predsedničim izborima. “Ponovo bodovanje takmičenja pri upisu u srednje škole”, o izmenama koje ministar prosvete Srbije Mladen Šarčević planira da sprovede u školstvu.\nINFORMER – “Skot hoće da vlada”, naslov je teksta o prijemu za novinare u američkoj ambasadi, o kojem list piše kao o konsultacijama za izbor predsednika.\nKURIR – “Rasime, pokrao si glasove”, o svadji dvojice političara iz Sandžaka – poslanika Bošnjačke demokratske zajednice Sandžaka Muamera Zukorlića i lidera Socijal-demokratske partije Srbije Rasima Ljajića.\nPOLITIKA – “Italija traži zaplenu slika iz Narodnog muzeja”, list piše da su u dokumentu koji je u Viši sud u Beogradu stigao iz Bolonje navedena dela za koja italijanske vlasti sumnjaju da su u Beograd stigla kao predmet malverzacija nakon Drugog svetskog rata. “Tužilaštvima nedostaje 114 tužilaca” list piše da zamenik tužioca u osnovnom tužilaštvu ima u proseku 1.197 predmeta u radu.\nSRPSKI TELEGRAF – “Šutanovac: Nikolić je prošlost”, naslov je intervjua sa predsednikom Demokratske stranke Dragan Šutanovac.


! /Tuga nakon vršnjačkog nasilja: Prijatelji se opraštaju od mladića iz Novog Kneževca / Radio Sarajevo\n22. 09. 2019. u 20:34:00 Radiosarajevo.ba\nSrbiju je danas potresla vijest o stravičnom ubistvu osamnaestogodišnjeg Martina Barne iz Novog Kneževca, za kog se sumnja da je nastradao nakon stravičnih udaraca vršnjaka, a njegovi prijatelji, kao i oni koji ga nisu poznavali, opraštaju se od nesretnog mladića, piše Blic.\nMartinovo tijelo pronađeno je u parku u Novom Kneževcu 18. septembra ove godine, bez vidljivih povreda. Međutim, nakon izvršene obdukcije utvrđeno je da je smrt nastupila nasilno, te da je mladiću od udarca u stomak pukla jetra.\nUbrzo su uhapšena četvorica mladića M. D. (19), J. D. (18), kao i dvojica maloljetnika, osumnjičeni za ubistvo Martina.\nIgor Jurić je objavio fotografiju mladića na svom profilu na Fejsbuku, uz poruku da "o ovome ne smije da se šuti", kao i da bi u novembru Martin trebalo da slavi punoljetstvo, a onda su uslijedile reakcije naroda. Veliki broj građana oprostio se od Martina porukom: "Počivaj u miru, anđeli neka te čuvaju", dok njegovi prijatelji komentarišu da im je "bio kao brat".\nIpak, pored njih mogu se pročitati i komentari u kojima ljudi tvrde da su počinioci ovog ubistva već slovili za "loše momke", te da u Novom Kneževcu maltretiraju svoje vršnjake, ali i starije sugrađane.\nSudeći po komentarima, Martin je od istih tih delikvenata prije oko mjesec dana zadobio povrede zbog kojih je morao da se obrati ljekaru. Naročito zabrinjava činjenica da ni poslije tog događaja niko nije reagovao.\nTagovi: Srbija ubistvo tinejdžeri vršnjačko nasilje maloljetnička delikvencija maloljetnici\n! / Horor u Srbiji: Tinejdžeri nasmrt pretukli druga, od udaraca mu pukla jetra\nSAD / Ubio tinejdžera nasred ulice, 50 drugova iz škole samo gledali i snimali\nSAD / Užas u vrtiću: Odgajatelji uhapšeni zbog maltretiranja 5-godišnje djevojčice


Zvizdić: U Izborni zakon ugraditi minimum zahtjeva EU\nDenis Zvizdic, predsjedavjući Vijeća ministra BiH\nDenis Zvizdić predsjedavajući Vijeća ministara BiH očekuje da će u fokusu posjete Predsjedništva BiH Briselu biti Izborni zakon, te potcrtao da Vijeće ministara nije imalo veze sa postojećim prijedlozima.\n"Ja, ali čini mi se i čitava javnost očekuje da u Izborni zakon bude ugrađen onaj minimum koji zahtjeva EU i presude Suda za ljudska prava", rekao je Zvizdić.\nZvizdić je dodao da Zakon mora biti kreiran tako da postigne jedan senzibilan balans između nacionalnog i građanskog. U tom smislu Zvizdić kaže da očekuje iskorak, iako nije do kraja optimističan.\n"Da se ne nalazimo u predizbornom vremenu moja očekivanja bi bila mnogo veća i bio bih mnogo veći optimista, ovako kao što i sami znate izborna kampanja je praktično u punom jeku i ona vitoperi sve ono što je potrebno BiH", rekao je predsjedavajući Vijeća ministara Denis Zvizdić.\nMinimalno što Zvizdić očekuje je da se uklone blokade koje stoje na EU putu BiH, te dodao da se BiH stalno nalazi u procesu usporavanja procedura koje se mogu završiti dosta brzo.


POPOVIĆ SA ZLATNIM MATEMATIČARIMA: Radite marljivo da bi vaš talenat dostigao pun potencijal! - Informer\ninformer.rs | 10. 09. 2018.\nPOPOVIĆ SA ZLATNIM MATEMATIČARIMA: Radite marljivo da bi vaš talenat dostigao pun potencijal!\nMinistar za inovacije i tehnološki razvoj, Nenad Popović, primio je danas učenike beogradske Matematičke gimnazije i novosadske gimnazije "Jovan Jovanović Zmaj" koji su osvojili zlatne i srebrne medalje na olimpijadama iz matematike i informatike\nTom prilikom, ministar Popović je istakao da je pokretačka snaga svih tehnologija budućnosti, kao što su veštačka inteligencija, "blokčejn" (blockchain), "big dejta" (big data) i druge, upravo matematika. On je ohrabrio đake da se ne oslanjaju samo na talenat koji neosporno poseduju, već da rade mnogo i marljivo, jer će tek tako njihov talenat dostići svoj pun potencijal.\nPopović je izrazio zadovoljstvo zbog vrhunskog teorijskog znanja koje ovi đaci dobijaju u svojim školama, ali je ukazao da je pravi izazov kako to znanje može da bude primenjeno u menjanju našeg društva i života ljudi na bolje.\n- Zato želimo da izgradimo savremenu inovacionu infrastrukturu, i da napravimo takav ambijent, da svaki mladi talentovani učenik, sutra može da postane uspešan preduzetnik - rekao je Popović.\nOn je ohrabrio đake da čak iako u potrazi za znanjem odluče da studiraju u inostranstvu, rade to kako bi se jednog dana vratili u Srbiju kao investitori, jer naša zemlja ima sve što je potrebno da se ovde lociraju najkompleksnije istraživačke i razvojne aktivnosti.\nPopović je naveo i primere uspešnih startap kompanija na čijem čelu se nalaze mladi iz Srbije, koji su ranije živeli u inostranstvu, ali su se vratili u Srbiju i odavde stvaraju rešenja za globalno tržište.\nZajedno sa učenicima, sastanku su prisustvovali i direktor Matematičke gimnazije, Srđan Ognjanović, kao i direktor gimnazije "Jovan Jovanović Zmaj", Radivoje Stojković, koji je ujedno i predsednik Nacionalnog prosvetnog saveta.\nNa pitanje ministra Popovića šta je po mišljenju učenika najvažnije za uspehe koji postižu, đaci su istakli dobru atmosferu i vršnjačku korespodenciju koja vlada u školi i važna je za zajedničko rešavanje problema.\nDirektor Matematičke gimnazije rekao je da ovakva deca treba da budu uzor vršnjacima i izrazio nadu da će mediji u budućnosti više promovisati uspehe naših matematičara, a ne prolazne vrednosti koje ne motivišu mlade na rad i zalaganje.\nDirektor gimnazije "Jovan Jovanović Zmaj" rekao je da ova škola teži povećanju fonda časova matematike. On je rekao da je spoj tradicionalnog obrazovanja i novih nastavnih metoda u prenošenju znanja, najbolji model za postizanje dobrih rezultata.\nSagovornici su se složili da je potrebno promovisati inženjerske nauke jer se tako stvaraju inovacije i dodatna vrednost u privredi, a da mladi Srbi svakodnevno dokazuju da su jedni od najboljih inženjera u svetu.\nMinistar je na kraju sastanka izrazio spremnost da njegov kabinet podrži učešće đaka na međunarodnim nadmetanjima u različitim oblastima, istakavši da je to izuzetno važno za promociju znanja i inženjerskog potencijala Srbije.\ninformatičari matematičari ministar za inovacije Nenad Popović\nPOPOVIĆ: Raspisujemo konkurs od 100 MILIONA DINARA za žensko inovaciono preduzetništvo!\nPOPOVIĆ: Srbija i Švedska partneri u inovacijama!\nPOPOVIĆ: Najveća ruska tehnološka IT kompanija zainteresovana za dolazak na srpsko tržište!


Nedimović: U 2019. sedam IPARD konkursa - AgroFin\nNaslovna VESTI Nedimović: U 2019. sedam IPARD konkursa\nNedimović: U 2019. sedam IPARD konkursa\nIz pretpristupnog fonda za ruralni razvoj do 2020. godine srpski poljoprivrednici mogu da dobiju ukupno 175 miliona evra\nMinistar poljoprivrede Srbije Branislav Nedimović najavio je danas da će u 2019. godini biti raspisano sedam konkursa za sredstva iz pretpristupnih fondova EU za ruralni razvoj u Srbiji, takozvani IPARD program.\n“Za prva tri poziva je bilo 503 aplikacija, a do sada je izdato 304 rešenja i biće potrošen sav novac koji je namenjen za traktore i mehanizaciju. Sa tih 304 rešenja imamo više od 45 miliona evra akumuliranog novca”, rekao je Nedimović.\nU Srbiji se, kako je kazao, u ovom trenutku realizuju 22 projekta iz oblasti prehrambene industrije, a radi se o malim prerađivačkim kapacitetima koji su se prijavili na konkurs Ministarstva poljoprivrede i dobili zemljište po pravu prvenstva zakupa, uz obavezu da izgrade fabrike.\n“Sa do 20 odsto vrednosti investicije prvi put će biti podsticajni delovi prehrambene industrije koji imaju tražnju na domaćem i svetskom tržištu”, rekao je ministar poljoprivrede i precizirao da se pre svega radi o preradi voća i povrća, goveđeg i ovčijeg mesa, žitarica.\nNakon što se vakcinacija ukine na čitavoj teritoriji Srbije, Nedimović očekuje monitoring Evropske komisije koji će trajati dve do tri godine i tek nakon toga bi srpskim proizvođačima bilo omogućeno da izvoze svinjsko meso na tržište Evropske unije.\nPrethodni tekstOd 1. januara besplatna pčelinja paša\nSledeći tekstSložene zadruge – kruna zadružnog organizovanja


Tri zone užeg centra Trebinja biće proglašene nacionalnim spomenikom - Novosti - Turistički svet\nKomisija za očuvanje nacionalnih spomenika BiH poslala je na adresu Grada Trebinja predlog odluke o proglašenju tri zone užeg centra grada nacionalnim spomenikom, čime će ti delovi morati da se prilagode opštim i posebnim merama zaštite, piše portal Trebinjelive.\nNacionalnim spomenikom biće proglašeni kompletan Stari grad, naselje Krš i uži centar grada, što će kao posledicu imati čitav niz mera zaštite.\nKako se navodi u predlogu odluke, prostor Starog grada zadržava se i uređuje kao prostor pešaka. Postojeća mreža istorijskih ulica i trgova u njemu zadržava se u celosti, a predviđeno je popločanje ulica lokalnim kamenom. Bio bi dozvoljen prolaz isključivo za servisna vozila, vozila za snabdevanje robom i vozila hitnih intervencija.\nKomisija predlaže konzervaciju i restauraciju zidova tvrđave. Potrebna je, takođe, rekonstrukcija hendeka oko zidine Starog grada i pešačkog mosta preko hendeka do ulazne kapije. Ukloniti parking uz zidine zbog rekonstrukcije hendeka. Predviđen je i nastavak arheoloških istraživanja na prostoru oko Muzeja Hercegovine uz konzervaciju i prezentaciju nalaza.\nŠto se tiče centra grada, ulica Jovana Dučića, Trg slobode i Njegošev trg zadržavaju se i uređuju kao prostori za pešake. Sezonsko postavljanje letnjih bašta i senila mora biti u skladu sa ambijentom tako da svojim izgledom ne narušavaju ambijentalne vrednosti prostora.\nTrg slobode bi i dalje bio plato za dnevnu pijacu, uz postavljanje mobilnih štandova i senila koji odgovaraju karakteru ambijenta.\nPotrebno je napraviti i provesti plan hortikulturnog uređenja Gradskog parka uz očuvanje postojećeg dendromaterijala te popunu sa autohtonim vrstama.


Više od 2.000 mladih posetilo događaj Leto #za5 i dobilo priliku da na licu mesta aplicira za letnje, sezonske poslove\nStudenti i srednjoškolci, koji žele da rade tokom leta, imali su prilike da na licu mesta apliciraju za više od 60 sezonskih poslova koje su nudile brojne kompanije, Nacionalna služba za zapošljavanje, omladinske zadruge i ugostiteljski objekti. Tokom pet dana, na događaju Leto #za5, koji je održan na Adi Ciganliji, prikupljeno je preko 200 radnih biografija mladih ljudi, a svi poseotioci su dobili dodatne informacije kako mogu da apliciraju za posao u inostranstvu preko programa Work&Travel.\nPodršku studentima i srednjoškolcima u sticanju dodatnih znanja i veština pružile su mlade i uspešne olimpijske pobednice Ivana Perović (karate), Nadica Božanić (taekvondo) i Andrea Stojadinov (džudo), kao i Đorđe Živadinović Grgur (glumac) i Mina Fu Smiljanić (influenserka).\nKroz niz edukativnih radionica mladi su dobili dodatna karijerna usmerenja i savete kako da napišu svoj prvi CV, zašto je bitno da budu prisutni na poslovnoj mreži LinkedIn i kako da otvore profil koji će privući buduće poslodavce. Oni koji su želeli da dodatno razmrdaju vijuge bili su u prilici da učestvuju u rešavanju studije slučaja u organizaciji Case Study kluba, dok su predstavnici Studentskog parlamenta i studentskih organizacija (ESTIEM, ISWIB) informisali sve buduće studente šta ih očekuje u daljem akademskom obrazovanju.\nViše o samom projektu i dosadašnjim aktivnostima na https://www.buducnostza5.rs\nPrethodni članak: 4 načina da u potpunosti uživate u godišnjem odmoru\nSledeći članak: Duda Alapača: Samo diši duboko


Pojačana kontrola prevoznika: Ekskurzija ne kreće dok se ne ispune zahtevi iz Pravilnika | (Vesti - 19.10.2019) Novi Sad\n19.10.2019 u 12:00h\nPojačana kontrola prevoznika: Ekskurzija ne kreće dok se ne ispune zahtevi iz Pravilnika\nPočela je sezona đačkih ekskurzija i upravo je zbog toga saobraćajna policija pojačala kontrolu organizovanog prevoza dece autobusima.\nIz saobraćajne policije napominju da je ova kontrola najavljena i javno objavljena 13. oktobra i da je organizator prevoza dužan da najkasnije 48 sati pre ekskurzije obavesti nadležan organ o prevozniku, mestu i vremenu polaska, broju angažovanih autobusa i vozača, kao i o broju prijavljene dece, piše "Politika".\nOd 1. septembra, to jest početka primene Pravilnika o načinu obavljanja organizovanog prevoza dece, policija je proverila 842 autobusa – 10 autobusa upućeno je na vanredni tehnički pregled, a kod četiri su utvrđene nepravilnosti dok su dva vozača isključena iz saobraćaja. Sprovedenim kontrolama utvrđeno je da autobusi često nemaju sigurnosne pojaseve na svim sedištima ili su pojasevi neispravni, kao i da organizatori prevoza izbegavaju kontrolu tako što ne prijavljuju održavanje ekskurzije. Takođe, saobraćajna policija apeluje na roditelje da održavanje ekskurzije prijave teritorijalno nadležnom organu unutrašnjih poslova ili Upravi saobraćajne policije, na imejl adresu nakon čega će saobraćajna policija sprovesti kontrolu autobusa i vozača.\nIako je Pravilnik o načinu obavljanja organizovanog prevoza dece počeo da se primenjuje pre više od mesec i po, primena nekih odredbi verovatno će biti odložena kako bi prevoznici imali vremena da se za njih pripreme.\nIz Ministarstva saobraćaja su ranije saopštili da će se pojedine odredbe odložiti do 1. marta 2020. godine kako bi prevoznici koji se bave organizovanim prevozom dece imali vremena da se prilagode novim odredbama koje se odnose, recimo. na ispravne sigurnosne pojaseve na svim sedištima, na tapacirana sedišta, na propisanu uniformu vozača…\nPravilnik propisuje da se organizovani prevoz dece obavlja isključivo autobusima koji su tehnički ispravni, imaju izvod licence za prevoz za autobus, obeleženi su posebnim znakom za organizovani prevoz dece, imaju ispravne sigurnosne pojaseve na svim sedištima, u kojima su sedišta tapacirana, dok se za obavljanje posebnog linijskog prevoza dece zahteva i da autobus bude žute boje, prenosi "Politika".\n"Politika" je objavila i da se svaki dan u Srbiji odloži neka ekskurzija jer autoprevoznici nisu ispunili sve neophodne zahteve iz Pravilnika o prevozu dece.\nPovezane teme autobus đačka ekskurzija ekskurzija ministarstvo saobraćaja Pravilnik o načinu obavljanja organizovanog prevoza dece saobraćajna policija sigurnosni pojas vezivanje pojasa


Stanojević će dolijati - InfoVranjske\nStanojević će dolijati\nPrivredni kriminal i ostale nadležne službe rade svoj posao a uskoro će još neki detalji o nezakonitostima u radu bivšeg direktora izaći na videlo.\n– Iako Dejan Stanojević, bivši direktor Direkcije kaže suprotno, ja tvrdim da krivične prijave koje sam podneo protiv njega nisu bez osnova – kaže Aleksandar TRAJKOVIĆ, zamenik direktora ovog javnog preduzeća.\nTrajković važi za jednog od „jastrebova“ Demokratske stranke (DS), partije koja je posle izbora 11. maja po prvi put u istoriji višestranačja došla na vlast u Vranju. Naš sagovornik je, inače, predsednik Izvršnog odbora gradskog odbora DS i glavni operativac i čovek od poverenja.\nVRANjSKE: Ne samo u predizbornoj kampanji, već i mnogo ranije pa sve do danas, Direkcija za razvoj i izgradnju Vranja bila je omiljena meta vaših napada. Uostalom, Vi ste u Direkciju i ušli sa ciljem da „demistifikujete“ njeno poslovanje i da dokažete priče o navodnim zloupotrebama bivšeg direktora.\nTRAJKOVIĆ: Ova firma je dobila na značaju naročito kada je na njeno čelo postavljen Dejan Stanojević, inače predsednik lokalnog odbora DSS, koji je počeo da je tretira i da se ponaša kao da je njegovo privatno preduzeće. Direkcija je firma od ogromnog značaja i bavi se različitim poslovima, od rasvete, prodaje i izdavanja gradskog građevinskog zemljišta (GGZ) u zakup, pa do izdavanja bilborda i lokacija za kioske, odnosno privremene montažne objekte. Zbog toga je prvi čovek firme taj po čijem se nalogu odrađuju svi poslovi i čiji je nalog neopoziv. Iako je Stanojević dobro pokriven odlukama Upravnog odbora, neke stvari su vrlo zanimljive. Navešću samo primer da je do bilborda u predizbornoj kampanji mogao da dođe samo DSS i njihov partner Nova Srbija, ostalim partijama oni su bili nedostupni. U sred kampanje DSS je zakupio na mesec dana bilbord za samo 4.200 dinara, a ugovor o tome Stanojević je potpisao sa potpredsednikom DSS i tadašnjim predsednikom Skupštine Nenadom Stošićem. Na stranu to što ni tu mizernu svotu nisu platili, ali i to što se bilbordi ne izdaju na tako kratak period.\nDa li je to jedini Stanojevićev „greh“ na koji ste naišli?\n– Ne, ovo je samo jedan banalan primer zloupotrebe. U 2008, dakle predizbornoj godini, napravljeni su ogromni dugovi prema Direkciji jer Stanojević, da ne bi ljutio birače, nije naplaćivao naknadu za korišćenje GGZ. Po tom osnovu preduzeće trenutno potražuje oko 100 miliona dinara. Inače, za vreme njegovog troipogodišnjeg mandata, Direkciji je ostavio dugove po raznim osnovama od oko 200 miliona dinara. Dužni smo, na osnovu poslova koje su obavljali za nas, Preduzeću za puteve, Vodovodu, Elektrodistribuciji, Signalizaciji iz Niša za garažu preko puta Duvanske… Što je najstrašnije, mnoga od tih potraživanja više ne možemo da naplatimo jer je nastupila zastarelost koja za pravna lica iznosi tri, a za fizička jednu godinu. Međutim, Stanojević je za skoro sve svoje poteze pokriven papirima i odlukama UO i organa opštine.\nStanojević tvrdi da je izvršavao Program uređenja GGZ koji, bez obzira na sve, mora da se sprovodi, pa je zbog toga u poslove ulazio bez obezbeđenih materijalnih sredstava od opštine koja po raznim osnovama duguje određeni novac Direkciji.\n– To je apsurdno, opština, odnosno grad, ne mogu da duguju. Naime, suština odluke i Gradskog veća i UO i ranije SO je da se Program realizuje na osnovu novčanog priliva. Jer, ukoliko je budžet Direkcije za 2008. 217 miliona, toliko može i da se potroši, zavisno od iskorišćenosti budžeta.\nPa da li je taj novac stigao u Direkciju?\n– Od 217 stigla su 192 miliona, a prošle godine od istog budžetskog iznosa došlo je 195 miliona. Sada, međutim, pare koje dolaze iz budžeta samo prolaze kroz naš račun jer idu na dugovanja.\nIpak, najveću pažnju ste usmerili ka izgradnji dva objekta – onog u Brankovoj ulici i onog na nekadašnjem igralištu kod Doma JNA. Krivične prijave koje ste Vi podneli protiv Stanojevića odnose se na te dve zgrade. Stanojević tvrdi da tu ništa nije sporno i da su prijave bez osnova. Šta vi kažete na to?\n– Što se Brankove tiče, kod zakupca zemljišta, kompanije Vigo, ništa nije sporno, ali ako se pogleda oglas za izdavanje zemljišta objavljen 23. novembra 2007. u „Slobodnoj reči“, jasno se vidi da je ovde sve ostalo čudno, posebno ako se zna da je projekat za tu parcelu napravljen dve godine ranije. Radi se, naime o tome da je u tekstualnom delu oglasa tačno navedeno da se prodaje oko 2.200 kvadratnih metara prostora po početnoj ceni od 3.241 dinara, ali je na slici, odnosno planu označen samo jedan deo zemljišta koje se daje u zakup na 99 godine. Ta skica je dovela u zabludu mnoge potencijalne kupce jer se na njoj jasno vidi da se prodaje samo jedan mali, gotovo neupotrebljivi deo placa, dok je u stvarnosti bilo drukčije.\nKoliko je na kraju „Vigo“ platio to zemljište?\n– Ukupno 7.328.479 dinara, što je oko 90.000 evra, za šest dinara više po kvadratu od početne cene. Mislim da zemljište na toj lokaciji vredi mnogo više, iako se radi o zakupu na 99 godina.\nPredmet Vašeg naročitog interesovanja je i objekat kod Doma JNA. Šta je tu sporno?\n– Na ime naknade za uređenje GGZ, a radi se o 7.982.372,16 dinara, Direkcija je dobila tri lokala ukupne površine 74,04 kvadrata. Problem je u tome što Lamela „A“, gde se nalaze dva od tri lokala, još nije završena, iako je ugovor sklopljen još 2005. U to vreme ljudi su na istom mestu kvadratni metar poslovnog prostora na spratu plaćali po 800 evra, a Direkcija 1.225 evra, dok je onaj u prizemlju faktički plaćen 1.450 evra. Nemoguće je da je ta cena važila za nezavršen objekat.\nStanojević tvrdi da je sve bilo pod nadzorom trojice veštaka a takođe kaže da su svi poslovi Direkcije, dok ju je on vodio, rađeni po zakonu.\n– Ne, to nije tačno jer je veštak Direkcije samo utvrdio srednju cenu. Ukoliko nadležni organi, koji ispituju obe prijave, utvrde da Direkcija nije oštećena, složiću se sa tim, iako sam duboko uveren da je naše preuzeće na gubitku. Uostalom, privredni kriminal i ostale nadležne službe rade svoj posao. Lično mislim da u Stanojevićevom poslovanju ima mnogo nepravilnosti, a uskoro će još neki detalji, o kojima ne bih sad govorio, izaći na videlo.


Ostvaruju se Gadafijeve reči: "Svet će videti kad me ne bude bilo"\nOstvaruju se Gadafijeve reči: „Svet će videti kad me ne bude bilo“\nA. J. 30. juna 2018. 16:36\nMase migranata nadiru ka severu. To postaje najvažnije pitanje novog doba u Evropi.\nGosti emisije „Svet sa Sputnjikom“ politikolog Aleksandar Pavić i Slobodan Janković sa Instituta za međunarodnu politiku i privredu saglasni su da će to biti samo privremeni flaster.\nObjašnjavaju da postoji ideološki sukob između globalista, ljudi koji ne veruju u granice, i nadolazećih snaga koje su nacionalno opredeljene, koje predstavljaju izraz revolta birača protiv tih briselskih elita, kojima je dosta ekonomske stagnacije, monopolizacije, ali i nekontrolisanog priliva migranata i porasta kriminala koji ide sa tim.\nJanković kaže da ima puno zainteresovanih aktera koji su uložili puno novca i da istorijsko iskustvo pokazuje da ništa nije večno, pa samim tim ni Evropska unija.\nMigranti postaju sve agresivniji: Uhapšeni zbog pljačke, povređen…\nAfrikance u Afriku, a ne na dno mora: Migranti potapaju odnose dve…\n„Zajednički stav o migrantima ili kolaps EU“\n„Nije u pitanju samo migrantska kriza, već i preformatiranje svesti evropskog čoveka. Jedni predlažu da se uloži veliki novac u Afriku, odakle sada dolazi najveći broj migranata. Mnoge zemlje na Mediteranu iskoristile su ovu krizu da isprazne svoje zatvore i da zatvorenike pošalju u Evropu“, dodaje Janković.\nAleksandar Pavić ima druga saznanja — Brisel zapravo plaća reket bandama u Libiji koje kontrolišu protok migranata.\n„Plaćaju im, između ostalog, da ne bi trgovali ljudima, da ih ne bi slali dalje brodovima za Evropu. Gadafi je govorio da je on brana nekontrolisanoj migraciji i da će svet videti kad njega ne bude bilo, a njega su srušile Amerika i ta ista Francuska koja sada drži lekcije Italiji. Sada je ta brana pukla“, kaže Pavić.\nČinjenica je, kaže, mase nadiru ka severu. Liberali igraju na kartu krivice, koju osećaju mnogi u zapadnim državama koje imaju kolonijalno nasleđe, u smislu da moraju da imaju empatiju prema ljudima koji dolaze iz tih zemalja koje su nekada porobili.\n„To je u redu, ali šta se to nas tiče, kao i drugih država koje nemaju kolonijalnu prošlost. Onda bi svi trebalo da nagrnu u Veliku Britaniju, ali nikad ih neće pustiti. ’Bregzit‘ je delimično posledica pitanja migracija. To možda postaje najvažnije pitanje našeg doba u ovom delu sveta“, ocenjuje Pavić.\nNajveći uspeh tih globalističkih elita jeste da ubede svet preko medija, koje oni većinom kontrolišu, da je ono što oni žele teorija zavere, kaže Pavić i dodaje da nadnacionalne elite žele ljude bez korena.\nNjima odgovaraju mulitinacionalne, multi-kulti sredine koje stvaraju sa migrantima, zato što u toj liberalnoj demokratiji koju veličaju, gde je rascepkano biračko telo, niko ne može da vlada. Na kraju, vladaju tehnokrate ili birokrate.\n„Predstavnici nove Vlada Italije govorili su o vezama takozvanih humanitarnih NVO koje imaju čamce koji preuzimaju migrante na moru, pa ih prebacuju u Italiju. Oni su povezani sa krijumčarenjem ljudi i svaka od njih je povezana sa Sorošem“, kaže Pavić.\nSlobodan Janković kaže da sada svi kukaju o migrantskoj krizi, a zaboravljaju da su zapadni političari imenovali Rusiju kao najveću opasnost. Nedavno je novi ministar unutrašnjih poslova Italije Salvini rekao u NATO-u: „Nije naš glavni neprijatelj na istoku, već na jugu“. To je prema Jankovićevom mišljenju prava stvar, ali nadnacionalne elite koje su se ustoličile u zapadnim prestonicama sprečavaju prihvatanje razumne inicijative o kolektivnoj nedeljivoj bezbednosti koja je lansirana iz Moskve još 2009. godine.\nPredsednik Češke Miloš Zeman već duže vreme ponavlja da u Evropi nema mesta za sve migrante i da bi bilo bolje da EU uloži sav svoj novac u zemlje iz kojih oni dolaze i da ih tamo zadrže.\nAleksandar Pavić kaže da će to i uraditi, ali samo ako budu morali.\n„Bankarska međunarodna elita su globalisti, ljudi koji vole da imaju nelegalne migrante kao baštovane i bejbisitere i da im plaćaju malo. Znamo na šta liči kada Zapad ulaže, na kraju su opet oni bogatiji.“\nKako sami ne mogu da nađu adekvatno rešenje za migrante, evropski lideri su na korak od uslovljavanja zemlja na Balkanu da uspostave migracione logore. Janković to objašnjava licemerjem. Kaže da imaju potpuno drugačiju viziju sveta i da gledaju i ljude i teritorije kao potrošnu robu.\n„Njih ne zanima da li je to licemerno, moral su odavno zaboravili. Imaju pritisak i gledaju da smanje unutrašnje nezadovoljstvo onih koji sutra mogu da izaberu drugačiju vladu, dok se ne uvede demokratija bez izbora“, smatra Janković.\nŠto se tiče Srbije, možda ima ljudi koji zamišljaju da će Evropska komisija reći da ne želi Srbiju u EU ako ne prihvati migrante, ali je Aleksandar Pavić uveren da se to neće dogoditi.\n„Ako bi to rekli, izgubili bi polugu za ucenu, za pritisak. Vidite da naš ulazak u EU prosto nije tema. Francuska blokira i Makedoniju, BiH i Albaniju. Pre dva meseca na NATO skupu u Bugarskoj pričalo se o politici EU i NATO-a u Istočnoj i Jugoistočnoj Evropi i na Kavkazu i niko nije spominjao Srbiju“, ocenjuje Pavić.


10.05.2017 u 13:58\nPredsednik Nikolić sa kandidatkinjom za generalnog direktora Uneska\nPredsednik Srbije Tomislav Nikolić razgovarao je danas u Beogradu sa kandidatkinjom za generalnog direktora Uneska, Muširom Katabom iz Egipta kojoj je preneo da je Srbija podržala njenu kandidaturu, zbog prijateljskih odnosa dve zemlje, na čiju podršku računa u Unesku. Nikolić je rekao da je Srbija podržala egipatsku kandidatkinju zbog prijatelskih odnosa dve zemlje u prošlosti, kao i zbog odličnih odnosa koji su nam potrebni da bi izgradili bolju budućnost za naše građane. Još jedan razlog je taj što Egipat ume da gleda na sve strane sveta i da razume druge kulture na pravi način, rekao je Nikolić i istakao da naša zemlja već godinama vodi bitku protiv besmislenih nastojanja da se takozvano Kosovo primi u članstvo Uneska i izrazio nadu da će izborom gospođe Katabe argumenti Srbije\n04.05.2017 u 14:01\nSrbija će podržati dr Gebrejsusa na čelu SZO\nSrbija će podržati kandidaturu dr Tedrosa Adhanoma Gebrejsusa za generalnog direktora Svetske zdravstvene organizacije (SZO), izjavio je danas predsednik Republike Srbije Tomislav Nikolić. Nikolić je to rekao danas u Beogradu, u razgovoru sa dr Gebrejsusom, specijalnim savetnikom premijera Etiopije, koji je kandidat Afričke unije za prvog čoveka SZO, saopštila je predsednikova pres služba. Dr Gebrejsus je, ispred Afričke unije, zamolio predsednika Nikolića za podršku Srbije prilikom izbora za generalnog direktora SZO, istakavši da je Srbija zemlja koja je oduvek gajila prijateljstvo prema afričkim državama i aktivno i nesebično pružala pomoć tokom borbe za slobodu i nezavisnost afričkih naroda. Predsednik Nikolić je rekao da je logično da specifične međunarodne organizacije, kao\n27.04.2017 u 18:14\nNikolić Olandu: Odluka suda o Haradinaju politička\nPredsednik Srbije Tomislav Nikolić je, nakon odluke francuskog suda da ne izruči Ramuša Haradinaja Srbiji, koja ga tereti za zločin nad Srbima, uputio je pismo francuskom kolegi Fransoa Olandu u kojem je poručio da je ona politička i da je, nažalost, još više utvrdila uverenje da nema pravde za srpske žrtve. Nikolić je poručio da je takva odluka duboko potresla srpsku javnost, te da je odlukom Apelacionog suda u Kolmaru na slobodu pušten zločinac koji će, ovim činom francuskih vlasti, ostati nekažnjen. „Mi smo, u skladu sa važećim procedurama, dostavili dokumentaciju koja neporecivo dokazuje krivicu Ramuša Haradinaja, zločinca koji je za svagda zavio u crno mnoge srpske porodice\n24.04.2017 u 14:44\nVučić i Nikolić razgovarali o važnim političkim pitanjima\nPremijer Aleksandar Vučić i predsednik Srbije Tomislav Nikolić sastali su se danas u Vladi Srbije, gde su razgovarali o svim važnim političkim pitanjima, posebno o stanju u regionu i najnovijim pretnjama koje su Srbiji upućivali Edi Rama, Hašim Taci i Jonuz Musliju, potvrđeno je Tanjugu u kabinetu premijera. Novoizabrani i aktuelni predsednik su na dvočasovnom sastanku razmatrali i sveukupnu bezbednosnu situaciju i usaglasili političke korake koje treba preduzeti u narednom periodu. Vučić i Nikolić su se dogovorili da i u budućnosti blisko sarađuju. (Tanjug)\n22.04.2017 u 22:00\nTomin poslednji mesec\nSudbina je bila ironična prema Tomislavu Nikoliću i numerolozi mogu da likuju, tražeći s podosta argumenata da se ta paranormalna matematika uvrsti u školski program. U 65. godini, čovek koji je pobedivši Borisa Tadića stvorio uslove svom političkom nasledniku za ono što sada ima, ispunio je zakonski uslov za odlazak u penziju. Na Sretenje, na njegov rođendan, povodom Dana državnosti, Toma je priredio svečani prijem na kojem se pozdravio i izgrlio s Vučićem. Obojica su znali da je to njihov oproštaj. Tomin od trke za drugi mandat i Vučićev od premijerskog mesta. O čemu će razmišljati odlazeći predsednik Srbije, pre nego što Aleksandru Vučiću 31. maja preda funkciju šefa države?\n19.04.2017 u 16:46\nNikolić odlikovao vojnike, policajce i ambasadore\nPredsednik Republike Tomislav Nikolić potpisao je više ukaza o dodeli odlikovanja pripadnicima Ministarstva odbrane i Vojske Srbije, Sektora za vanredne situacije MUP-a i ambasadorima Kazahstana i Belorusije, saopštila je danas Služba za odnose sa medijima predsednika Srbije. Zaslužni pripadnici Ministarstva odbrane i Vojske Srbije, povodom Dana Vojske, odlikovani su sa jednom zlatnom i 18 srebrnih medalja za zasluge, kao i dve zlatne i 31 srebrnom medaljom za revnosnu službu. Zlatnom medaljom za revnosnu službu, za zasluge i izuzetne rezultate u obavljanju poverenih dužnosti i zadataka od značaja za Srbiju, odlikovan je Luka Radovanović, službenik u Ministarstvu spoljnih poslova. Zlatnom medaljom za hrabrost „Miloš Obilić”, za ispoljenu izvanrednu hrabrost i delo ličnog herojstva,\n19.04.2017 u 12:17\nNikolić: Ne zveckamo oružjem, ali spremni da se branimo\nSrbija nikome ne treba da zvecka oružjem, svi dobro znaju da smo spremni da se odbranimo, poručio je danas predsednik Srbije Tomislav Nikolić na prijemu povodom Dana Vojske. Nikolić je na prijemu, koji je organizovao za pripadnike Ministarstva odbrane i Vojske Srbije, rekao da srpska vojska ima izazove u okruženju i da na njih odgovara tako što je spremna. „Kroz celu istoriju Srbije, izuzev na Slivnici, mi smo ratovali braneći svoju teritoriju od drugih. Zato nas danas poštuju ogromne države čija je vojna istorija ista takva, a možda nas ne poštuju oni koji napadaju druge države, ali nešto i ne tražimo previše njihovo poštovanje”, rekao je Nikolić. On je naveo da je uveren da srpsku vojsku čekaju još bolji dani i da će evidentan oporavak Srbije uticati na to da se i vojni resursi\n11.04.2017 u 17:11\nUplate iz Emirata kontroliše američka banka\nKragujevac – Nije bilo kriminala u fondaciji koju vodi moja supruga, izjavio je u Kragujevcu predsednik Srbije Tomislav Nikolić, prilikom otvaranja „Kreativnog parka” u čiju je izgradnju Fondacija „Dragica Nikolić” investirala 630 miliona dinara. – Spisak donatora predali smo još pre četiri meseca, iako na to nismo bili obavezani zakonom. Zašto Agencija za borbu protiv korupcije ćuti, zašto ne kaže ima li kriminala, ili nema. U fondaciji koju vodi moja supruga nije bilo kriminala, niti može da ga bude. Priče o tome su laž – rekao je predsednik Nikolić u Velikom parku, gde je jula prošle godine počela izgradnja najvećeg „Kreativnog parka” u zemlji za zabavu mališana i odmor starijih\n07.04.2017 u 21:50\nAgencija za borbu protiv korupcije proverava donatore fondacije Dragice Nikolić\nPripadnici Službe za borbu protiv organizovanog kriminala niti bilo koje druge organizacione jedinice MUP-a Srbije ne sprovode istragu o poslovanja Fondacije Dragice Nikolić, supruge predsednika Republike Srbije – saopštio je juče MUP. Ovo je bila reakcija na napis u dnevnom listu „Blic” da policija češlja papire i poslovanje ove fondacije. U informaciji koju je ovaj list juče preneo, navodi se da policija već nekoliko dana proverava poslovanje fondacije zbog navodne prijave jednog od izvođača radova na njenom projektu da deo isplaćenog novca u gotovini vrati osobi bliskoj porodici Nikolić.\n04.04.2017 u 17:55\nTomislav Nikolić i Aleksandar Vučić, kako saznaje „Politika”, srešće se u toku ove nedelje prvi put od Vučićeve pobede na predsedničkim izborima. Nikolić je juče u razgovoru za Sputnjik čestitao Vučiću pobedu ocenivši da su rezultati onakvi kakve je očekivao. „Bio sam ubeđen da kandidat Srpske napredne stranke mora da pobedi u prvom krugu i da bi praktično drugi krug bio neuspeh, mada bi pobedio i u drugom krugu”, rekao je Nikolić, a na pitanje


Grupa F, za Napoli imperativ pobeda\nNaslovna / Sigurica / PLANETWIN365 FLEŠ / Grupa F, za Napoli imperativ pobeda\nBeta/Cesare Abbate ANSA via AP\n2017-12-06 02:20 > 02:17\nNapoli mora da obezbedi prolazak u drugu fazu u poslednjem kolu Lige šampiona, ali to ipak ne bi trebalo da se dovodi u pitanje protiv Fejenorda. Ili nije tako?\nFejenord ne prolazi baš kroz dobru sezonu, kako u prvenstvu, tako i u Evropi. Prošle sezone su posle mnogo vremena osvojili titulu, ali na početku decembra su u zaostatku u svim takmičenjima. U teškoj grupi Lige šampiona nisu osvojili nijedan bod, dok su u Erediviziji tek peti, sa samo 25 osvojenih bodova iz 14 utakmica. Malo nade donosi im i pobeda od 1:0 nad Viteseom, što je prvi put da je ekipa vezala dve pobede još od septembra.\nU Evropi je, međutim, sve gotovo, pošto kolo pre kraja ima nula bodova, šest manje od Napolija. Doskorašnji lider Serije A ima obavezu da pobedi ovde i sigurno će igrati u najjačem sastavu.\n"Partenopei" su važili za drugog favirta grupe, iza Mančester sitija, ali su se dosta mučili, tako da im sada plasman "visi". Šahtjor ima tri boda više, ali i slabiji odnos u međusobnim susretima, tako da bi za prolazak dalje morao da pobedi ili da remizira protiv dominantnog Sitija u gostima. Kada se na to doda da je Napoli prošlog vikenda izgubio od Juventusa 1:0 i ostao bez prvog mesta na tabeli, dobija se novi motiv za Napolitance, da se što pre vrate na pobedničke staze.\nTo stvarno ne bi trebalo da bude problem. Fejenord ima svih pet poraza, a na poslednje dve utakmice kod kuće je primio šest golova. Napoli uvek postiže golove, čak i kad gubi, a do sada ih je dao 10, u proseku dva po meču. U svim mečevima Napolija u grupi viđeno je 3+ golova, kao i u četiri od pet Fejenorda. Holandski tim je, međutim, do sada dao samo tri gola, a istina je da Napoli nema neku dičnu odbranu, nismo sigurni da se može očekivati igra GG.\nKada se pogledaju planetwin365 kvote za ovaj duel, Combo igra 2&3+ za kvotu od 1,77 deluje sasvim dobro, a ako ste skloniji avanturi, zašto ne i 2&4+ za kvotu od 2,76.\nZvezda poslala ponudu od 2,5 miliona evra\nNema ništa od odlaska, Alžirac u Napoliju do 2022. godine\nJović trener godine, izabrali ga takmičari, sudije i kolege\nPrethodna Grupa H, Real za čast, Dortmund za plasman u Ligu Evrope


Loša ekonomija pravi razlog zastoja na putu ka EU\nBeta\t 7. oktobra 2016. 10:15\nEkonomski i politički problemi Zapadnog Balkana su pravi razlog zastoja njihovih evropskih integracija, a način na koji su uredjeni odnosi sa EU te probleme produbljuje, ocenio je čelnik briselskog predstavništva nemačkog Instituta za medjunarodna i bezbednosna pitanja SWP Dušan Reljić.\n“Ni Bregzit ni evroskepticizam ne blokiraju članstvo većine bivših jugoslovenskih republika i Albanije u EU. Da su bogate i politički uredjene poput Norveške i Švajcarske, politička klasa i stanovništvo EU bi ih sigurno dočekali uz ovacije”, ocenio je Reljić za istraživački centar Konfrontejšens jurop (Confronations Europe).\n“U stvarnosti, upravo struktura ekonomskih i političkih odnosa izmedju EU i Zapadnog Balkana osudjuje one koji teže članstvu u EU na zaostajanje”, naveo je Reljić.\nKao jedan od problema navodi trgovinske odnose, precizirajući da je Zapadni Balkan u trgovini sa EU od 2005. do 2015. nagomilao deficit od 94 milijarde evra, što doprinosi ekonomiji EU a pre svega najvećem izvozniku Nemačkoj i nešto manje Italiji, ali istovremeno narušava platni bilans Zapadnog Balkana, pa ove zemlje kako bi platile troškove uvoza i popunile državnu kasu nastavljaju sa zaduživanjem, pre svega u bankama sa sedištem u EU.\nSadašnji spoljni dug regiona procenjuje se na više od 100 milijardi evra, što je od pet do šest puta više nego što je Jugoslavija imala pre nego što se raspala pre 25 godina, navodi Reljić, uz ocenu da je ovo poredjenje relevantno ukoliko se uzme u obzir da je medju glavnim razlozima odluke rukovodstava Slovenije i Hrvatske za istupanje želja da ih siromašniji delovi federacije ne koče u približavanju Zapadu.\n“Tako i vlade i stanovništvo EU ne vide razlog da prime siromašni Balkan kao nove članove”, navodi Reljić, navodeći da je region po ekonomskoj razvijenosti sada na 30 do 40 odsto evropskog proseka.


ODLUKA O UTVRĐIVANJU SPECIFIČNE I MINIMALNE AKCIZE NA CIGARETE I NA DUHAN ZA PUŠENJE ZA 2017. GODINU: Od 1. januara 2017. godine minimalna akciza iznosit će 2,42 KM, a specifična akciza 1,35 KM za pakovanje cigareta od 20 komada. Akciza na duhan za pušenje utvrđuje se u visini od 80 posto minimalne akcize i iznosit će 96,80 KM po kilogramu\nUpravni odbor Uprave za indirektno oporezivanje (UO UIO) BiH usvojio je Odluku o utvrđivanju specifične i minimalne akcize na cigarete i na duhan za pušenje za 2017. godinu.\nČlanovi UO UIO, na sjednici koja je 31.10.2016. godine održana u Mostaru, utvrdili su ovom Odlukom da se nova minimalna i specifična akciza za cigarete i duhan primjenjuje od 1. januara 2017. godine.\nPrema usvojenoj Odluci, koja se zasniva na Zakonu o akcizama u Bosni i Hercegovini ("Sl. glasnik BiH", br. 49/2009, 49/2014 i 60/2014), od 1. januara 2017. godine minimalna akciza iznosit će 2,42 KM, a specifična akciza 1,35 KM za pakovanje cigareta od 20 komada.\nAkciza na duhan za pušenje utvrđuje se u visini od 80 posto minimalne akcize i iznosit će 96,80 KM po kilogramu.\nPorezni obveznici i druge osobe koje se bave prometom cigareta dužni su popisati zalihe cigareta na dan 1. januar i popisne liste dostaviti nadležnom regionalnom centru UIO do 7. januara 2017. godine.\nKalkulaciju maloprodajne cijene, formirane shodno ovoj odluci, porezni obveznici dužni su dostaviti nadležnom regionalnom centru UIO do 30. novembra 2016. godine.\nUpravni odbor UIO usvojio je i Odluku o utvrđuju količine dizel-goriva koje se koristi za potrebe rudnika, termoelektrana i željeznica na koje se ne plaća putarina za 2017. godinu.\nOdredbe ove Odluke odnose se na dizel gorivo koje koriste rudnici i termoelektrane u procesu proizvodnje i željeznice za pogon šinskih vozila i to na određenu količinu koju odobri UO UIO na prijedlog vlada entiteta i Brčko distrikta.\nOva odluka primjenjivat će se od 1. januara 2017. godine, a za njenu provedbu zadužena je UIO koja će jednom u tri mjeseca Upravnom odboru podnositi izvještaje o realizaciji.


Usvojen Zakon o elektronskoj upravi › Made-in-Germany.rs\nSkupština Srbije je usvojila Zakon o elektronskoj upravi, koji će omogućiti jednostavniji, transparentniji i efikasniji rad elektronskih javnih servisa i olakšati elektronsku komunikaciju građana, pravnih lica i nevladinih organizacija sa organima uprave.\nKako se navodi u saopštenju, zakon predstavlja jedan od stubova funkcionisanja elektronske uprave, neophodan za usklađivanje i harmonizaciju sa važećim evropskim propisima, prenosi agencija „Beta“.\nPo rečima ministra državne uprave i lokalne samouprave Branka Ružića, ovaj će zakon u praksi prvi put na sistemski način obavezati sve subjekte na primenu modernih tehnologija u administrativnim postupcima koje građani i privreda imaju sa državom.\n– Primena novih tehnologija olakšava komunikaciju između građana i uprave, menja način na koji se pružaju javne usluge i osigurava realne šanse da građani brže završavaju poslove koje imaju sa upravom. Cilj je da građane sve to manje košta, kao i da se papiri pošalju u arhive i istoriju, gde im je u savremenom svetu i mesto – objašnjava Ružić.\nSkupština Republike Srbije je prošle sedmice usvojila i Zakon o nacionalnoj infrastrukturi geoprostornih podataka, kojim se integriše sistem takvih podataka i omogućava korisnicima da identifikuju i pristupe prostornim informacijama dobijenim iz raznih izvora, od lokalnog preko nacionalnog, do globalnog nivoa.


Opstina Bujanovac krije podatke o budžetu i javnim nabavkama - Bujanovačke\nPočetna DRUŠTVO Opstina Bujanovac krije podatke o budžetu i javnim nabavkama\nOpstina Bujanovac krije podatke o budžetu i javnim nabavkama\nBujanovačke18. dec 2021.DRUŠTVO, NASLOVNA0\nBujanovac, 18. decembar 2021. Nevladina organizacija Praksis (Praxis) istraživala je transparentnost lokalne samouprave u Bujanovcu i još nekoliko gradova i zaključila da se mnogo podataka o budžetu ne objavljuje, kao ni informacije o javnim nabavkama.\nIstraživanje je pokazalo i da deca i civilno drušvo nisu u dovoljnoj meri uključeni u kreiranje lokalnih politika, prenosi Danas.\nPo poslednjem izveštaju organizacije Tranparentnost Srbija Bujanovac je na poslednjem mestu, a da je lokalna uprava izrazito netransparentna potvrdili su i građani u anketi našeg portala.\nKoordinatorka za javne politike i istraživanje Praksisa Marija Dražović je na konferenciji za novinare rekla da se pokazalo da lokalne samouprave objavljuju odluke o budžetu, ali da mnogi podaci nedostaju, kao i da se informacije o javnim nabavkama sporo ili uopšte ne objavljuju.\n-Jedino se pozivima na javne rasprave građani uključuju u kreiranje lokalnih politika. Predstavnici civilnog društva su u intervjuima rekli da se javne rasprave u vezi sa planiranjem, izgradnjom i zaštitom životne sredine formalno sprovode zbog zakonske obaveze – dodala je ona.\nUkazala je da se na javnim raspravama komentariše „praktično gotov dokument“ gde nema prostora za izmene.\nPo njenim rečima civilni sektor je nezainteresovan za saradnju sa javnim vlastima u kreiranju lokalnih politika.\n-Često učešće u izradama lokalnih politika uzimaju različiti saveti čiji je uticaj ograničen, a sporadično i građanske inicijative. Mesne zajednice su najčešće spona između vlasti i građana – dodala je Dražović.\nKako je navela, jedini vid iskazivanja potreba i stavova dece je učenički parlament koji sarađuje sa Kancelarijom za mlade.\nOrganizacija Praksis je u okviru projekta „Sutra počinje danas“, koji finansira Evropska unija, pored Bujanovca, istraživala i transparentnost odluka lokalnih uprava Leskovcu, Kraljevu, Surdulici i Zemunu.\nTAGbudžet istraživanje javne nabavke praksis tranparentnost\nPrevious PostKompletna rekonstrukcija škole "Sveti Sava" sredstvima nemačke banke Next PostZa nedelju dana samo jedan kovid pozitivan u Bujanovcu


Home / Najave događaja / Gnezda lastavica donose nagradu domaćinima\nNovi Sad, 05.06.2018. – Društvo za zaštitu i proučavanje ptica Srbije (DZPPS) ove godine po drugi put oganizuje takmičenje „Domaćinstvo koje su laste izabrale“ u okviru koga traže domaćina koji ima najveći broj zauzetih gnezda seoskih lasta na svom imanju. Pored laskavog priznanja, pobednik takmičenja osvojiće i 1.000 kilograma kukuruza.\n„Smatra se da je intenzivna poljoprivreda osnovni razlog koji dovodi do gubitka staništa i smanjenja populacija ugroženih vrsta“, kaže Slobodan Knežević iz Društva za zaštitu i proučavanje ptica Srbije, i dodaje: „Naše seoske laste ozbiljno ugrožava nedostatak hrane, korišćenje otrova u poljoprivredi i rušenje gnezda. Zamiranjem sela i stočarstva nestaju i ptice koje su dobro poznate našim domaćinima“.\nPrema poslednjim procenama koje su urađene 2015. godine na području Srbije gnezdi se između 200 i 300.000 parova seoskih lasta, a njihova populacija umereno opada još od 1980. godine.\nPrijavni formular za takmičenje možete popuniti OVDE.


Hvala Vam što ste posetili http://alatisunce.rs web sajt. Vaš pristup, kao i korišćenje http://alatisunce.rs web sajta podleže ovim uslovima korišćenja i važećim zakonskim propisima koji uređuju ovu oblast. Pristupom i korišćenjem http://alatisunce.rs web sajta, prihvatate bez ograničenja, ove uslove korišćenja. Ukoliko ne prihvatate ove uslove korišćenja, molimo Vas da napustite http://alatisunce.rs web sajt.\nUslovima korišćenja utvrđuju se uslovi za korišćenje usluga i servisa Sunce od strane fizičkih lica, preduzetnika i pravnih lica. Uslovi korišćenja usluga i servisa su obavezujući za Sunce i sve korisnike i primenjuju se na sve njihove međusobne ugovorne odnose, izuzev ako se ugovorom Sunce i korisnik ne dogovore drugačije..\nSav sadržaj (tekstove, fotografije, audio i video materijale, baze podataka, programerski kod) na http://alatisunce.rs web sajtu je u vlasništvu Sunce ili su na web sajt postavljeni uz dozvolu vlasnika ili ovlašćenog nosioca prava. Neovlašćeno korišćenje bilo kog dela http://alatisunce.rs web sajta, bez dozvole vlasnika autorskih prava, smatra se kršenjem autorskih prava i podložno je krivičnom gonjenju.\nSunce se obavezuje da u granicama tehnički raspoloživih resursa, a u skladu sa svetskim priznatim standardima, preduzme sve mere u cilju zaštite integriteta podataka na http://alatisunce.rs web sajtu, na korisničkim nalozima klijenata, kao i zaštiti integriteta podataka preuzetih od klijenata. Bezbednost http://alatisunce.rs web sajta kao osigurana je proverenim antivirusnim sistemima, naprednim firewall rešenjima, kao i konstantnim praćenjem i kontrolom servera.\nSunce web sajt se sastoji od autorskih sadržaja, sadržaja partnera i linkova ka drugim web lokacijama. Sve sadržaje na Sunce web sajtu koristite na sopstvenu odgovornost. Sunce ne snosi odgovornost ni za kakvu materijalnu ili nematerijalnu štetu nastalu posećivanjem linkova i stranica koje se ne nalaze na http://alatisunce.rs web sajtu, kao i na dešavanja na koje objektivno ne može da deluje i koje su van tehničkih mogućnosti Sunce.\nSunce zadržava pravo da bilo kada i bez dodatnog obaveštenja izmeni ove uslove korišćenja web sajta. Svaka izmena postaje važeća nakon njenog objavljivanja na sajtu http://alatisunce.rs . Korisnik se obavezuje da povremeno poseti http://alatisunce.rs web sajt i pročita ove uslove korišćenja kako bi bio upoznat sa eventualnim izmenama. Ukoliko korisnik nastavi da koristi web sajt i usluge Sunce nakon bilo koje nove verzije uslova korišćenja web sajta, podrazumeva se da je iste prihvatio kao važeće.


Bilje i Zdravlje | Broj 85\nU redakciju je svratila u ranim popodnevnim satima pošto je tog jutra, oko pet, završila snimanje kratkog filma Nemanje Valjarevića, “Žulj na suncu” ,“ pravog osveženja u odnosu na uobičajeni rad u Srbiji, sa vrhunskom mladom ekipom u svakom segmentu, bez ikakve nervoze a s mnogo ljubavi”. A te večeri letela je za Budvu, gde je predstava Tomaža Pandura, “Tesla electric company”, u kojoj igra četiri ženska lika, otvarala Grad teatar.\nOkupatori u stomaku\nUzroci i lečenje stomačnih tegoba\nPiše mr sci med Dr Ratko Tomašević\nGlavni uzroci stomačnih tegoba na letovanju su premor kao posledica stresa i putovanja, promena klime, ali i infekcije. Proliv posle dužeg putovanja je posledica vode ili hrane zagađene mikroorganizmima. Ovi nepoželjni okupatori naših stomaka uspevaju da savladaju lokalne odbrambene mehanizme u crevima i izazovu proliv. Među njih spadaju različite vrste bakterija, virusa i parazita. Koje su najčešće bakterije ili virusi koje dovode do infekcija digestivnog trakta?\nEnterotoksigena Escherichia coli (ETEC) je gram negativna bakterija koja, kao posledica fekalnog zagađenja, najčešće može da se pojavi u vodi. Ona ima sposobnost da se prilepi za površinu crevne sluzokože, oslobađa toksin koji dovodi do proliva i abdominalnih grčeva.


Najpopularnije destinacije za praznična putovanja - YU eco radio i Televizija\nNaslovna / Društvo / Najpopularnije destinacije za praznična putovanja\nNajpopularnije destinacije za praznična putovanja\nGoran april 15, 2019\tDruštvo Napiši komentar 44 Pregledi\nNajpopularnije destinacije za Subotičane koji se odluče da Uskršnje praznike provedu van grada, jesu zemlje iz regiona navode turistički radnici. Na izbor destinacije za ovu vrstu putovanja najviše utiču cena i udaljenost destinacije.\nUprkos velikom broju raznovrsnih turističkih aranžmana, sugrađani sa kojima smo razgovarali Uskrs provode u svojim domovima. Kako kažu, razlog je taj što ovaj praznik treba da se provede u krugu porodice i prijatelja, a porodičan dom ipak je najbolje mesto za to.\nIz turističkih agencija navode da je broj putnika ove godine približan prošlogodišnjem, ali uz blagi porast. Iz godine u godinu najpopularnije lokacije za koje se Subotičani odlučuju jesu Beč, Prag i Budimpešta. Ovo su ujedno najbliže, ali i najpristupačnije destinacije za naše građane. Praznično putovanje pojedini sugrađani pored destinacija u okolnim zemljama, provode i u evropskim gradovima.\nCena aranžmana je oko 100 evra, a varira u zavisnosti od broja noćenja i udaljeosti destinacije.\nPored aranžmana koji obuhvataju mesta van Srbije, u ponudi su i zanimljive destinacije u našoj zemlji za građane koji ipak ostaju u Srbiji.\nPrethodna Kompanija „Aksa“ darovala bebe rođene u petak i subotu u subotičkom porodilištu\nSledeća Koncert Subotičkog duvačkog orkestra u sredu


Guslarska radionica za đake srpske škole u Štutgartu – RASEJANJE.info\n06.07.2019 06.07.2019 Katarina\tBiljana Petrović, Guslarsko društvo "Hajduk Veljko", Srpska dopunska škola, Tatjana Popović\nČlanovi guslarskog društva „Hajduk Veljko“ iz Frankfurta govorili o guslama\nFoto: arhiva B. Petrović i T. Popović\nČlanovi guslarskog društva „Hajduk Veljko“ iz Frankfurta organizovali su radionicu za učenike Srpske dopunske škole u Štutgartu, čija se nastava izvodi u prostorijama crkvenog doma Sveti Knjaz Lazar. Ilija Paldrmić, Božo Mićanović, Dragan Jeftić iz Frankfurta i Siniša Ikanović (iz Štutgarta, ali nekadašnji član guslarskog društva) potrudili su se da učenicima srpske škole približe instrument svojih predaka. „Učenici svih uzrasta, od prvog do osmog razreda, imali su jedinstvenu priliku da se upoznaju sa ovim narodnim instrumentom“, istakla je Biljana Petrović, koja u Štutgartu predaje u Srpskoj dopunskoj školi, zajedno sa Tatjanom Popović.\nInteresovanje za gusle je bilo veliko\nPredavanje je propraćeno prezentacijom. Članovi društva „Hajduk Veljko“ su govorili o značaju gusala u srpskoj istoriji i tradiciji. Oni su otišli i korak dalje, pa su stvorili divnu priliku đacima da na očiglednom primeru vide i nauče delove instrumenta, a i guslarske nošnje. „Đaci su znatiželjno učestvovali i u dijalogu sa guslarima. Stariji su povezivali znanje o istorijskim događajima sa guslama, dok su mlađi izrazili želju da se upoznaju sa tehnikom sviranja“, pojasnila je učiteljica Biljana Petrović. Učenici su imali priliku da se oprobaju i u pravilnom držanju instrumenta kao i u njegovom sviranju.\n„Kroz ovu radionicu o guslama, koja je sprovedena u tri grupe dopunske nastave na Srpskom jeziku, učenici su na praktičnom delu mogli mnogo više da nauče o guslama i načinu kako nastaje zvuk gusala, nego kroz knjige i teoriju. To je svakako veliko iskustvo za naše đake, a nama nastavnicima motiv više da tragamo za što autentičnijim načinima prenošenja znanja, pri tom koristeći različite nastavne metode“, naglasila je učiteljica Tatjana Popović.\nObe učiteljice, i Tatjana Popović i Biljana Petrović, zabeležile su kamerom izuzetnu atmosferu. Njima je ova radionica svakako obogatila nastavni program rada i omogućila dalji rad sa izuzetno motivisanom decom za dalje izučavanje srpske tradicije, na nekom od sledećih časova.\nUčili o istoriji i delovima instrumenta, o guslarskoj nošnji, svirali i razgovarali\n← Druženje Moravaca iz Štutgarta u Beogradu – zajednički doručak kod prve predsednice\nUčenici „Naše školice” u Nici odigrali predstavu „Crveni lav” →